qundao/data-zh-poetry huggingface dataset:
天目道中和陶石篑韵
作者：袁宏道
朝代：明

万岭色娇荣，千松韵苍老。溪锦新织成，云文初脱稿。古屋系龙儿，幽崖聚仙媪。淡冶天微醒，昏沉雾尚饱。山灵如有情，游子暂舒恼。梯石路渐高，踰岭天乍小。微茫一带青，远远出山杪。白云封其半，恍若衣轻缟。山僧向我言，此是诸山考。四顾尽儿孙，累累争围绕。一乳作凤飞，一支学龙矫。万络与千支，支支相萦搅。山形虽浑成，石貌寔妍巧。初视尚冥迷，策骑渐分晓。何况陟其颠，遵途亦已好。
天真书院阳明讲学处
作者：袁宏道
朝代：明

百尺颓墙在，三千旧事闻。野花粘壁粉，山鸟煽炉煴。江亦学之字，田犹画卦文。儿孙空满眼，谁与荐荒芹。
妾薄命
作者：袁宏道
朝代：明

落花去故条，尚有根可依。妇人失夫心，含情欲告谁。灯光不到明，宠极心还变。只此双蛾眉，供得几回盻。看多自成故，未必真衰老。辟彼数开花，不若初生草。织发为君衣，君看不如纸。割腹为君餐，君咽不如水。旧人百宛顺，不若新人骂。死若可回君，待君以长夜。
姚叔叉
作者：袁宏道
朝代：明

昔我吏吴门，冠带填门阈。白发老山人，闻名面不识。一朝弃官去，空山翻见迹。何不嘘热官，而煨寒灰客。
子公贫病口占乞笑
作者：袁宏道
朝代：明

病阅冬秋尽，方穷内外科。梦来牵母泣，愁觉此身多。愧涸鱼求水，翎单雀窘罗。伤心谈往事，悔作恋灯蛾。
子房山谒子房
作者：袁宏道
朝代：明

莲花冠子红犀导，雪面风髯一年少。梦里山河博几场，抽身笑拈长松道。英雄老尽故交稀，眼底修毛几翅飞。功成辟谷或有以，未必神仙须布衣。
孟生为尊慈索诗信笔题四韵
作者：袁宏道
朝代：明

少年读孟书，长大更聪明。他日逢滕子，井田行不行。十年奉慈教，督子若先生。将萱比轲母，知君未嫌轻。
学斋留梅子马
作者：袁宏道
朝代：明

踏尽高槐影，青虫落酒巾。袖怀三月草，衣浣一年尘。梦里听朝事，杯中觅圣人。贫厨非大祭，未有肉留宾。
定州见拙诗拓戏题
作者：袁宏道
朝代：明

塔上烟煤句，何人勒此中。鸣虚聊以蚓，篆壁偶如虫。蚀去宜苔藓，销来仗雨风。而今真入石，泥土被丹红。
客有赠余宫烛者即席同刘元定方子公丘长孺陶孝若赋之
作者：袁宏道
朝代：明

刻凤含鱼吐春燄，只拟蓬莱天上见。绿绨方底散青烟，一朝别却宫云面。不照明珰翠步摇，书帷自剪读《离骚》。捍拨春雷罢不闻，细雨珠花滴小槽。韩家灯檠夜相伴，离离朱粉烟黄卷。瓦瓶石臼竹方床，上有罗文折角砚。莫道不如宫里时，高斋守尽兰心茜。邯郸才人嫁厮养，犹胜闭置閒宫殿。柏梁宴罢霞成堆，昆明池底夜珠来。红膏自膻不得近，阿监但扫沉香灰。汗花凝滴雪珠腻，蜀葵粉湿青虫醉。一石酒尽尚留髡，扇婢瓮儿烂熳睡。烛龙传语九微光，输尽婪杯老閒吏。
宣城饮王舍人家留别
作者：袁宏道
朝代：明

桕叶如丹鄢水滨，芙蓉花里驻蹄轮。尊前齐赘能诙语，瓮里杜康苦泥人。白日共惊头上雪，青衣争扫鬓间尘。鸡声喔喔催行李，到底输君自在身。
宫簟
作者：袁宏道
朝代：明

并刀剪出淞水纹，黄琉璃滑净无尘。华清日高海棠睡，一片温玉沉秋云。花房昼脱守宫的，珊瑚反挂潇湘裙。掖庭展转出坊肆，馀脂犹在香氤氲。腐儒白首青蒲荐，十度摩挲眼惊见。寒色平铺四丈馀，虚堂尽敛白纨扇。骨冷魂清抱雪眠，梦回每出松风院。少陵广厦千万楹，白家大被盖遍洛阳城。安得此席如此被，眠尽西华道上尘土热中人。肺腑如冰舌不鸣，三空九陌殷雷声。
宿僧房
作者：袁宏道
朝代：明

夜雨沉清磬，霜林起暮鸦。莲台三品叶，佛果一时花。觉路昏罗縠，禅灯黑绛纱。早知婴世网，悔不事袈裟。
宿千像寺柬钟刺史
作者：袁宏道
朝代：明

诘曲攲呕路，皱秀透瘦石。飞岩绣铁花，螺子点云额。平生米南宫，耽幽穷鬼迹。石根搜古云，踏遍秋空碧。豁眼见新峦，长笑落巾帻。贪看不知晚，悬石布奠席。回首神仙吏，青嶂达门阈。侍史朝焚香，秋云几回白。棱棱怪石供，聊以施游容。
宿华州公署
作者：袁宏道
朝代：明

古槐修柏琅玕竹，晓日晴岚翡翠山。疏影半窗鸠忽语，湘南烟水梦初还。
宿双清庄赠印上人
作者：袁宏道
朝代：明

百折琉璃沸，千峰帝网罗。更忧尘界少，却碍岭云多。说法乌成马，穷源水是波。死关真个死，赚尔儿孙何。
宿幻住晓起戏题
作者：袁宏道
朝代：明

咄哉袁中郎，胡不侵晨起。百千大世界，吹作瀛海水。披衣起视之，果然云在底。弥天布琉璃，山神圣乃尔。
宿惠山僧房
作者：袁宏道
朝代：明

小阁寒灰火，清香古佛颜。潮来吹雨叶，云起叠山鬟。白恰随人指，青峰送客还。红尘触处到，长日下幽关。排遣何曾达，思惟亦是尘。病翻为乐果，发在是愁因。松老皆成佛，花清亦避人。禅栖如窦许，色色可怡神。
宿惠山僧房·其一
作者：袁宏道
朝代：明

小阁寒灰火，清香古佛颜。潮来吹雨叶，云起叠山鬟。白恰随人指，青峰送客还。红尘触处到，长日下幽关。
宿惠山僧房·其二
作者：袁宏道
朝代：明

排遣何曾达，思惟亦是尘。病翻为乐果，发在是愁因。松老皆成佛，花清亦避人。禅栖如窦许，色色可怡神。
宿房村
作者：袁宏道
朝代：明

野廓吹加劲，膏微影渐黄。残垆煨粪火，败絮拥蒿床。站远酸皮骨，沙飞涩胃肠。离魂相伴往，合眼见江乡。
宿朱仙镇
作者：袁宏道
朝代：明

秋高夜铎冷空庭，草木犹疑战铁腥。地下九哥今悔不，六陵花鸟哭冬青。羯胡岁岁括金钱，称侄称臣也枉然。马角不生龙蜕冷，酸心直到犬儿年。青骢挽断绿杨丝，寒食西湖祭酒时。第六桥头香十里，桃花风起叠琉璃。祠前箫鼓赛如云，茹泣争劖吊古文。一等英雄含恨死，几时论定曲将军。
宿朱仙镇·其一
作者：袁宏道
朝代：明

秋高夜铎冷空庭，草木犹疑战铁腥。地下九哥今悔不，六陵花鸟哭冬青。
宿朱仙镇·其三
作者：袁宏道
朝代：明

青骢挽断绿杨丝，寒食西湖祭酒时。第六桥头香十里，桃花风起叠琉璃。
宿朱仙镇·其二
作者：袁宏道
朝代：明

羯胡岁岁括金钱，称侄称臣也枉然。马角不生龙蜕冷，酸心直到犬儿年。
宿朱仙镇·其四
作者：袁宏道
朝代：明

祠前箫鼓赛如云，茹泣争劖吊古文。一等英雄含恨死，几时论定曲将军。
宿村中
作者：袁宏道
朝代：明

古木攒幽壑，丛篁蔽小祠。篮舆村犬吠，罗服野人疑。稻熟家家酿，山香处处诗。田翁强解事，款款具威仪。
宿涿川
作者：袁宏道
朝代：明

旅馆侵霜气，疏题度月明。侍儿偎大语，黠鼠背灯行。别弟心常楚，离家梦不清。相去未半载，马足几千程。
宿落石台山房
作者：袁宏道
朝代：明

苍翠垂三亩，凉阴可一庭。茶烟和雾出，灯影入流青。快眼山容熟，蒸岩雨气腥。溪声寒到枕，阖户了遗经。不独林园胜，居停更可儿。云生卧地石，山压傍墙枝。字母逢僧转，文心问水知。看君举业好，岐路不须疑。
宿落石台山房·其一
作者：袁宏道
朝代：明

苍翠垂三亩，凉阴可一庭。茶烟和雾出，灯影入流青。快眼山容熟，蒸岩雨气腥。溪声寒到枕，阖户了遗经。
宿落石台山房·其二
作者：袁宏道
朝代：明

不独林园胜，居停更可儿。云生卧地石，山压傍墙枝。字母逢僧转，文心问水知。看君举业好，岐路不须疑。
宿西山碧云寺水亭上
作者：袁宏道
朝代：明

凉夜水浸梦，枕上吹寒雨。屡变而失真，江行闻篙橹。倏然听松风，天月半山许。举首见仙人，云中捉松鼠。醒时月桂帘，穷阶流一缕。石窦激寒淙，空水互吞吐。日日居朝市，合眼见尘土。始悟山中人，梦境亦清楚。
宿赵州
作者：袁宏道
朝代：明

入市不闻嚣，残阳半丽谯。人家多画水，贾肆尚依桥。禅梦采清磬，秋心动夜条。柏林如见语，还汝旧时瓢。
宿迁道中阻风和方子公
作者：袁宏道
朝代：明

黄河水浊如泥注，晓起颠风欲断渡。白头舟子敛手愁，黑雾龙竿大王怒。黄熊庙倾庚辰死，潭底狝猴锁不住。龙骧万斛掀一毛，怪鸦作语湾头树。我告舟人亦偶然，神灵未必苦相怖。驱风走浪乞羊豕，神若有知神亦恶。僧伽古塔向米灵，月下心香聊一炷。假宠乞怜非我心，何以供养唯无惧。人生祸福有前期，辟若古邮亭上路。
寄伯修
作者：袁宏道
朝代：明

次第逢京使，皆言鬓有华。廊餐博白饼，宫雪打乌纱。夜起先鸡唱，朝归必日斜。倦来呼侍史，石水试煎茶。
寄子髯
作者：袁宏道
朝代：明

结发治诗书，交情沥肺肝。十年事熊胆，何止千馀丸。文字挟飞霜，千顷跃波澜。白发秃似冢，青云路转艰。举网珊瑚易，投珠明月难。闲情寄鱼鸟，小筑避暄寒。过雨常移竹，当窗学种兰。兴来摹柳字，愁至裂囚冠。蹶足怜骐骥，冲天羡凤鸾。愿借扶摇力，为君送羽翰。
寄小修
作者：袁宏道
朝代：明

乡园是处有花芳，不敌深山老萼香。十载交游填上国，一朝文字榜都堂。玉因刖足多酬价，砂到飞身始验方。社曲城南饶古寺，休将名姓语支郎。
寄散材
作者：袁宏道
朝代：明

只觉秋悲苦，那堪别赋工。予瞻南去雁，尔望北来风。寒日疏篱菊，清霜落井桐。江湖夕照里，登眺许谁同。
寄曾长石太史
作者：袁宏道
朝代：明

天禄归来且道装，高斋八九瞰潇湘。花前白恰新云气，枕底青山旧日光。竹影侵溪朝洗研，柳梢披雨夜焚香。故应禅味如盐水，宿世曾为青草堂。
寄杨敦初
作者：袁宏道
朝代：明

野树吟秋日，江云送目初。百年谁命驾，两地且传书。潘岳功名薄，庄生吏体疏。禅心知不减，挥麈近何如。万事传经懒，官閒且自由。闭门无不可，得秫更何求。玄草扬云宅，清时王粲楼。莫言工作赋，此地易悲秋。
寄杨敦初·其一
作者：袁宏道
朝代：明

野树吟秋日，江云送目初。百年谁命驾，两地且传书。潘岳功名薄，庄生吏体疏。禅心知不减，挥麈近何如。
寄杨敦初·其二
作者：袁宏道
朝代：明

万事传经懒，官閒且自由。闭门无不可，得秫更何求。玄草扬云宅，清时王粲楼。莫言工作赋，此地易悲秋。
寄江进之
作者：袁宏道
朝代：明

吏老心尤苦，才清调转孤。花飞常乱押，梅气欲侵符。旧俸开来否，新粮勾也无。政成须勉强，尺步是？途。
寄江进之
作者：袁宏道
朝代：明
体裁：五言律诗

吏老心尤苦，才清调转孤。花飞常乱押，梅气欲侵符。旧俸开来否，新粮勾也无。政成须勉强，尺步是�途。
寄沈介庵
作者：袁宏道
朝代：明

不谓晴川阁，同时失此人。龙门吾有意，鱼服尔何神。封事惊来草，除书怪积薪。和光古有语，好得耐风尘。
寄赠
作者：袁宏道
朝代：明

莫向南枝问旧栖，花开如笑复如啼。空怜夜月刀环梦，犹记东风桃李蹊。游子赠无青王案，佳人歌有白铜鞮。殷勤为念章台草，几度春郊散马蹄。
寄黄平倩庶子
作者：袁宏道
朝代：明

任他吹雾唾青天，割水求脂也可怜。谤箧祗堪助道品，羞囊休问买山钱。金华直冷披霜入，瑞草谈深枕曲眠。一静一忙閒比较，试思谁是地行仙。百年身世付疏顽，只在溪花浪柳间。已分发毛捐白足，但凭牙类佞青山。梦回巴国云千里，书到蛾眉翠几湾。龙不隐鳞真可耻，汉阴瓮里省机关。
寄黄平倩庶子·其一
作者：袁宏道
朝代：明

任他吹雾唾青天，割水求脂也可怜。谤箧祗堪助道品，羞囊休问买山钱。金华直冷披霜入，瑞草谈深枕曲眠。一静一忙閒比较，试思谁是地行仙。
寄黄平倩庶子·其二
作者：袁宏道
朝代：明

百年身世付疏顽，只在溪花浪柳间。已分发毛捐白足，但凭牙类佞青山。梦回巴国云千里，书到蛾眉翠几湾。龙不隐鳞真可耻，汉阴瓮里省机关。
寄黄谕德平倩兼申玉泉之约
作者：袁宏道
朝代：明

宦情拟上武牙滩，世味真吞栗棘丸。腕上千珠胡语熟，秋来一影射堂寒。面慈每觉违心易，肌疥当思忍痒难。枵木如庵茶似掌，蓝堆山色倩谁看。
密县天仙庙白松
作者：袁宏道
朝代：明

手抚松围数匝行，润于肤色白于珩。看来亦是夭乔种，和月和霜种始成。百尺亭亭干写空，虚阶浮日水玲珑。青山好共陶弘景，歌枕闲听带雪风。瘦玉崚崚数十盘，巢云老鹤梦犹寒。若为貌出参天雪，更向南岗头上看。传言天女化时生，毕竟移根种不成。阅尽大官诸本草，上头未有白松名。
密县天仙庙白松·其一
作者：袁宏道
朝代：明

手抚松围数匝行，润于肤色白于珩。看来亦是夭乔种，和月和霜种始成。
密县天仙庙白松·其三
作者：袁宏道
朝代：明

瘦玉崚崚数十盘，巢云老鹤梦犹寒。若为貌出参天雪，更向南岗头上看。
密县天仙庙白松·其二
作者：袁宏道
朝代：明

百尺亭亭干写空，虚阶浮日水玲珑。青山好共陶弘景，歌枕闲听带雪风。
密县天仙庙白松·其四
作者：袁宏道
朝代：明

传言天女化时生，毕竟移根种不成。阅尽大官诸本草，上头未有白松名。
寒溪道中
作者：袁宏道
朝代：明

空岩著古花，石路水纹斜。瘦野多耘枣，桑门屡饷茶。逢人皆说旱，上马但愁砂。匣地诛求尽，孤云也失家。
寒食饮二圣寺
作者：袁宏道
朝代：明

东风随处有亭台，寺古无僧花也开。一百五日逢寒食，三十二相礼如来。珠池宝地都成劫，汉陇秦封且舆杯。石火雷光只如此，白杨何事起愁哀。
寒食高梁桥
作者：袁宏道
朝代：明

簿领送春光，须眉分外苍。僧犹怜我老，水亦怪人忙。两作青山色，风吹翠袖香。醉中如有忆，艇子上馀杭。
寒香
作者：袁宏道
朝代：明

寒香寞寞上屏纱，活火烹泉石碾茶。溪翠柳烟争压叠，雪条风干五攲斜。旋开曲社通莲社，痛饮南家又北家。禅榻归来清似洗，醉看红燄吐膏花。
寿毕侍御两尊人
作者：袁宏道
朝代：明

花外红绡白雪垂，豸袍如火映春卮。皋桥祇有齐眉伴，彭泽唯闻历齿儿。玉树种成千亩实，鹓雏栖遍万年枝。黄山石上青松老，閒看仙人数局棋。
寿雷元亮母太宜人
作者：袁宏道
朝代：明

树树新莺啼晓晖，春风南国笋初肥。花前白发光垂地，天上红云绣绕衣。孺子榻香芝数本，麻姑山近柏千围。使君自是烟凫侣，趁取青溪老鹤飞。
将入秦试士诸同舍别于西郭水亭得鱼字
作者：袁宏道
朝代：明

郭外园林尽不如，水亭香泛绿芙蕖。门前且系新骊马，囊里犹存旧蠹鱼。华岳看云唯自语，曲江题壁倩谁书。凭君为报关门尹，不是当时板屋车。
将入青溪值雨雪凡公有诗见促用韵荅之
作者：袁宏道
朝代：明

童子语諵諵，雪花打皂衫。云低天惨淡，霜老石巉岩。怪鸟鸣枯叶，空江立瘦杉。青溪骑鹤叟，聊且附书缄。
将发黄特同舟为王以明先生龚散木家伯修小修俱同访龙湖者
作者：袁宏道
朝代：明

江草青青江水流，荆州何日到黄州。郑庄有客堪驰驿，郭泰如仙好附舟。此去山川俱作态，一时象纬合生愁。龟峰数点苍烟里，料得伊人已白头。
将抵家园作
作者：袁宏道
朝代：明

都说还家乐，今来无此情。稍稍亲宿累，渐渐入愁城。岳月随归梦，芦风作苦声。令人仇鬓发，遮我学无生。况是风吹旐，那能石作肝。一门冰水泪，千里路人寒。痛绝椿堂雪，孤他熊胆丸。郭西原上草，曾是绣归看。
将抵家园作·其一
作者：袁宏道
朝代：明

都说还家乐，今来无此情。稍稍亲宿累，渐渐入愁城。岳月随归梦，芦风作苦声。令人仇鬓发，遮我学无生。
将抵家园作·其二
作者：袁宏道
朝代：明

况是风吹旐，那能石作肝。一门冰水泪，千里路人寒。痛绝椿堂雪，孤他熊胆丸。郭西原上草，曾是绣归看。
尊经阁偶成
作者：袁宏道
朝代：明

一月户长扃，幽廊雨过腥。云生山被酒，客去鸟听经。碑古漏痕遍，槐高日影青。郑家书带草，随意满斋庭。
尊经阁偶题
作者：袁宏道
朝代：明

长戚戚何为，曲肱愧孔尼。草髡苗败砌，树老落乾枝。飞鸟衔残字，园丁榻旧碑。邻斋四五叟，日日染愁髭。
小修久住沙市苏潜夫迟之十馀日矣雨中集刘绳之高斋小脩忽至赋得十灰
作者：袁宏道
朝代：明

百里三回约，无朝不眄来。未曾离口齿，忽已到池台。酒病花销去，诗心竹引开。筼筜旧老圃，芟草去尘灰。
小妇别诗
作者：袁宏道
朝代：明

一身狼狈踰冬秋，姊妹人人叹白头。刚得在家三日好，明朝行李又杭州。弱柳轻帆快送人，巫山原是女儿神。愿随泼火清明雨，洗却钱塘十里尘。轻寒轻热养花天，个日钱塘更可怜。骢马欲嘶嘶不得，白公堤畔柳如鞭。涌金门外柳条丝，岳有新祠白有碑。一句叮咛君记取，西陵莫作小苏诗。
小妇别诗·其一
作者：袁宏道
朝代：明

一身狼狈踰冬秋，姊妹人人叹白头。刚得在家三日好，明朝行李又杭州。
小妇别诗·其三
作者：袁宏道
朝代：明

轻寒轻热养花天，个日钱塘更可怜。骢马欲嘶嘶不得，白公堤畔柳如鞭。
小妇别诗·其二
作者：袁宏道
朝代：明

弱柳轻帆快送人，巫山原是女儿神。愿随泼火清明雨，洗却钱塘十里尘。
小妇别诗·其四
作者：袁宏道
朝代：明

涌金门外柳条丝，岳有新祠白有碑。一句叮咛君记取，西陵莫作小苏诗。
小斋
作者：袁宏道
朝代：明

情至观无始，愁来宝奈何。蠹行粘败粉，燕起触檐罗。往事惟长啸，新知一放歌。鹓雏虽饿死，不与雀争多。
小斋有隙地植花木数本同孝若寓庸赋得松字
作者：袁宏道
朝代：明

一曲莓苔地，风光属老慵。稍除疏冗蔓，略植典刑松。徙石云纹出，移花月影从。买时才数本，我处已三重。红叶刚遮砌，高枯未掩筇。干唯求老健，姿不取纤浓。雏笋犹呼凤，稚藤也学龙。夜阶云淰淰，晴槛雨淙淙。障日聊铺苇，防窊且益封。公然藏小鸟，亦自集间蜂。分翠来屏扇，流香扑酒钟。折攀愁楚女，浇剔倩吴侬。景入单条画，清连怪石供。幽奇无大小，袖里九华峰。
小竹林蜡梅盛开兼赠主人
作者：袁宏道
朝代：明

顿觉水沉粗，幽香袭一湖。瘦枝梅韵格，鲜蕊桂肌肤。月下高真梦，烟中静女图。主人无俗累，花性也清孤。
小集吴嗣仙斋头
作者：袁宏道
朝代：明

寒月冲帘薄，空阶似水凉。橘皮消酒气，栗尾乱书床。校拇人高下，踏歌调短长。自知非饮客，亦不喜欢场。
小集张伯实斋头
作者：袁宏道
朝代：明

白菊颜将赭，苍原木渐黄。蟹匡行酒至，梧子作阎藏。钩月分兰焰，玄霜打橘房。主人红靺鞈，一笑上排场。
少王郎为王幼度作
作者：袁宏道
朝代：明

寒气如山压霜重，珠阁银金连晓动。吹笙十五少王郎，手搦青梧拴綵凤。秃衫浅揖无宾主，满握青烟喷白麈。金炉霍霍狮子鸣，腻烛双双芙蓉吐。乳花如雪滴春香，百刻无多情则长。西施入越夷光死，鹦鹉无魂鸳断肠。丽娃宫里苔三尺，旋拂遗綦嗅蚕迹。古井晶瑩恼杀人，梦里行云谁到席。
少王郎为王幼度作
作者：袁宏道
朝代：明
体裁：古风

寒气如山压霜重，珠阁银金连晓动。吹笙十五少王郎，手搦青梧拴綵凤。秃衫浅揖无宾主，满握青烟喷白麈。金炉霍霍狮子鸣，腻烛双双芙蓉吐。乳花如雪滴春香，百刻无多情则长。西施入越夷光死，鹦鹉无魂鸳断肠。丽娃宫里苔三尺，旋拂遗綦嗅蚕迹。古井晶莹恼杀人，梦里行云谁到席。
山中
作者：袁宏道
朝代：明

是处堪销伏，深林半沼台。水才驱热去，月适送风来。滴历松间露，幽澄雨后苔。十年前后事，电火与飞埃。
山中旧斋
作者：袁宏道
朝代：明

山禽漠漠堕霜翎，户外长搜老茯苓。蒲柳根中抽夏笋，桃花枝上寄冬青。竹蜂入壁垂千穴，夭棘萦丝满一庭。犹有数行残粉字，古槐西角旧传经。
山中逢老僧
作者：袁宏道
朝代：明

拟把苍烟付老閒，廿年形影不离山。窗前一树盘空老，曾是天台拾子还。一抹青烟沉远峦，禅心汰得似冰寒。閒山閒水都休却，付与瞻风衲子看。念珠策得定功成，绝壑松涛夜夜行。说与时贤都不省，依稀记得老阳明。一室长关谷底泉，儿孙阅过几霜颠。松根夜壁时来往，不省人间有睡眠。爱把苍竿搅月湍，山风吹顶不曾寒。竹林寺里寻常去，乞得西僧梵本看。课得西崖杉柏成，山中知面不知名。少时曾学收云法，拟把一囊送我行。坐破松岩不记年，衲衣长是裹溪烟。天池寺里犹嫌近，更住天池绝巘边。
山中逢老僧·其一
作者：袁宏道
朝代：明

拟把苍烟付老閒，廿年形影不离山。窗前一树盘空老，曾是天台拾子还。
山中逢老僧·其七
作者：袁宏道
朝代：明

坐破松岩不记年，衲衣长是裹溪烟。天池寺里犹嫌近，更住天池绝巘边。
山中逢老僧·其三
作者：袁宏道
朝代：明

念珠策得定功成，绝壑松涛夜夜行。说与时贤都不省，依稀记得老阳明。
山中逢老僧·其二
作者：袁宏道
朝代：明

一抹青烟沉远峦，禅心汰得似冰寒。閒山閒水都休却，付与瞻风衲子看。
山中逢老僧·其五
作者：袁宏道
朝代：明

爱把苍竿搅月湍，山风吹顶不曾寒。竹林寺里寻常去，乞得西僧梵本看。
山中逢老僧·其六
作者：袁宏道
朝代：明

课得西崖杉柏成，山中知面不知名。少时曾学收云法，拟把一囊送我行。
山中逢老僧·其四
作者：袁宏道
朝代：明

一室长关谷底泉，儿孙阅过几霜颠。松根夜壁时来往，不省人间有睡眠。
山中逢老衲少时从征有功者
作者：袁宏道
朝代：明

头发遮眉白，归来五乳峰。梦中闻虏笑，定起看经慵。戒铁支为枕，衲衣挂在松。閒时穿洞壁，欲去縳狞龙。
山中限韵
作者：袁宏道
朝代：明

山气亲藤杖，花光耀酒铛。好风排日至，佳月彻旬明。僧院棋频覆，田家座屡盈。腾腾清睡里，證得小无生。
山居
作者：袁宏道
朝代：明

山居只索任天真，无作无营自在身。青叶髻呼雏弟子，白莲湖老惰耕人。偶逢上座学观骨，免与东方难腐唇。一笑蒙城门下土，几归沧海几飞尘。
山阴道
作者：袁宏道
朝代：明

钱塘艳若花，山阴芊如草。六朝以上人，不闻西湖好。平生王献之，酷爱山阴道。彼此俱清奇，输他得名早。
岁暮书怀得风字
作者：袁宏道
朝代：明

指板付青童，衰颜一笑红。斜波冰闪日，虚屋柳啼风。树影溪纹路，鸥心鹤貌翁。颠毛翮种种，只合老墙东。衰至学无功，家乡是醉中。更无催老历，只有解酲风。日日添髭白，连连唤颊红。腾腾一沈去，直欲傲天工。
岁暮书怀得风字·其一
作者：袁宏道
朝代：明

指板付青童，衰颜一笑红。斜波冰闪日，虚屋柳啼风。树影溪纹路，鸥心鹤貌翁。颠毛翮种种，只合老墙东。
岁暮书怀得风字·其二
作者：袁宏道
朝代：明

衰至学无功，家乡是醉中。更无催老历，只有解酲风。日日添髭白，连连唤颊红。腾腾一沈去，直欲傲天工。
岁暮即事
作者：袁宏道
朝代：明

兰焰添灯重，花光簇夜红。綵枝閒玉剪，金帖冷屏风。宦意如霜草，乡心折晚鸿。谁能学少女，眉画入时工。
岘山道中闻颂汪使君德政诗以纪之
作者：袁宏道
朝代：明

閒坐说循良，青槐古影凉。横身遮数郡，一笑檡权珰。通国嫌称户，生男必字阳。小儒无大计，束手叹非常。
岘首山观羊叔子堕泪碑
作者：袁宏道
朝代：明

欲知叔子恩多少，但看龟趺碧浅深。铜雀台中歌舞妓，那能挥泪到如今。
岳阳舟中同诸上人语
作者：袁宏道
朝代：明

槵子碧丝绳，官程亦伴僧。每闻静者语，似饮热时冰。隙月冲帘幌，高云谢缴矰。七番经过地，话尽一窗灯。
岳顶归至青柯坪示同游道人
作者：袁宏道
朝代：明

飞鸿是处有遗踪，题破苍崖雾几重。枉把真形图五岳，难将奇句答三峰。山臞未老身惭鹤，雪顶归来杖有龙。紫蕨黄精君记否，铁犁沟下旧村农。
崇国寺同王章甫小修看月
作者：袁宏道
朝代：明

凉月白霜阶，光腻平于砥。古木坐寒禽，写影空窗里。牙刀劈沉心，云母熏红纸。茶垆藏古云，一叶寒吹起。角灯抽紫焰，冻花老瓶水。滑波映琉璃，一片冷光死。灰心伴夜弹，寒猧吠行履。
崇国寺葡萄园集黄平倩钟君威谢在杭方子公伯修小修剧饮
作者：袁宏道
朝代：明

入门似出门，莎畦布平远。十亩蕃草龙，垂天棼鬘鬋。古根老巉石，凉荫厚深巘。茫茫三夏云，有舒而无卷。分栋理孙枝，凿泉通小畎。树上酒提偏，波面流杯满。榴花当觥筹，但诉花来缓。一呼百螺空，江河决平衍。流水成糟醨，鬓髭沾苔藓。侍立尽酲颠，不辨杯与？。翘首望裈中，天地困沈沔。未觉七贤达，异乎三子撰。
崇国寺葡萄园集黄平倩钟君威谢在杭方子公伯修小修剧饮
作者：袁宏道
朝代：明
体裁：古风

入门似出门，莎畦布平远。十亩蕃草龙，垂天棼鬘鬋。古根老巉石，凉荫厚深巘。茫茫三夏云，有舒而无卷。分栋理孙枝，凿泉通小畎。树上酒提偏，波面流杯满。榴花当觥筹，但诉花来缓。一呼百螺空，江河决平衍。流水成糟醨，鬓髭沾苔藓。侍立尽酲颠，不辨杯与�。翘首望裈中，天地困沈沔。未觉七贤达，异乎三子撰。
崤陵壁间见黄平倩诗怅然有怀和韵
作者：袁宏道
朝代：明

角声催晓关，云冷梦初还。秋是王维句，月如李白颜。涸泉长念雨，笼鸟岂忘山。拟把一竿去，相从水石间。
嵩阳宫古柏
作者：袁宏道
朝代：明

苔甲生生裂水波，苍皮十度手摩挲。问君那只高如许，汉垒唐基积几多。云散烟飞岫亦枯，风霜不上老肌肤。山中怪事知多少，石母生儿定有无。
嵩阳宫古柏·其一
作者：袁宏道
朝代：明

苔甲生生裂水波，苍皮十度手摩挲。问君那只高如许，汉垒唐基积几多。
嵩阳宫古柏·其二
作者：袁宏道
朝代：明

云散烟飞岫亦枯，风霜不上老肌肤。山中怪事知多少，石母生儿定有无。
嵩阳宫古柏封于汉非汉物也都玄敬以为三代时物信然
作者：袁宏道
朝代：明

看穷人代只青葱，山鬼那能记始终。手把洛书逢大禹，眼窥日表见周公。龙鳞抉石方知地，鹏翮抟天始送风。纵使文成能诳语，问渠霞壁几时红。
己亥元日晨起
作者：袁宏道
朝代：明

鸡鸣拜圣人，同官六七辈。绛衫如葛絺，垆香起青蔼。古柏老于儒，拱揖向庭内。花气熏一城，沙毂市茫昧。官卑心亦暇，骑马看年对。
巷门歌
作者：袁宏道
朝代：明

猫竹为墙杉作城，白日赤丸盗公行。官军防禦无计策，逐户排问乎土兵。卫尉呵持急如虎，老弱十家充一伍。本是市上佣工儿，身无尺籍在官府。东家黄金高于天，食指盈千皆少年。朝朝门前科子母，何曾饶得半文钱。富见积财贫儿守，父老吞声叹未有。
希夷峡
作者：袁宏道
朝代：明

白石青山眼倦开，风云长到枕边回。梦中亦有敲门客，报道庄周骑蠂来。曾挈东皋到酒泉，而今醉国也骖然。睡乡若有閒图籍，欲向先生受一廛。
希夷峡·其一
作者：袁宏道
朝代：明

白石青山眼倦开，风云长到枕边回。梦中亦有敲门客，报道庄周骑蠂来。
希夷峡·其二
作者：袁宏道
朝代：明

曾挈东皋到酒泉，而今醉国也骖然。睡乡若有閒图籍，欲向先生受一廛。
希夷避诏岩
作者：袁宏道
朝代：明

一枕孤云分外清，堕驴归去有无情。岩中只可避丹诏，那得深岩避死生。
广陵别景升小修
作者：袁宏道
朝代：明

搔头几日见新丝，二月河桥上马时。长短官街惊梦鼓，高低杨柳罥肠枝。江烟一担充行李，流水三叉各路岐。北地南天千万里，青巾白帢几人知。
广陵曲戏赠黄昭质时昭质校士归
作者：袁宏道
朝代：明

一络青铜一面春，雕阑处处锁朱轮。试将校黑分黄眼，品取如花似上人。绯袍牙带鞠躬迎，认得风骚旧长卿。莫似江南韩老子，教他炷艾待门生。肌香薰透绣罗襦，小立窗前拭粉朱。挂起眉图亲与较，果然颜色胜当炉。深束腰肢浅蹙蛾，伴娘频促奈他何。白罗一尺宽如许，受得巫山雨几多。
广陵曲戏赠黄昭质时昭质校士归·其一
作者：袁宏道
朝代：明

一络青铜一面春，雕阑处处锁朱轮。试将校黑分黄眼，品取如花似上人。
广陵曲戏赠黄昭质时昭质校士归·其三
作者：袁宏道
朝代：明

肌香薰透绣罗襦，小立窗前拭粉朱。挂起眉图亲与较，果然颜色胜当炉。
广陵曲戏赠黄昭质时昭质校士归·其二
作者：袁宏道
朝代：明

绯袍牙带鞠躬迎，认得风骚旧长卿。莫似江南韩老子，教他炷艾待门生。
广陵曲戏赠黄昭质时昭质校士归·其四
作者：袁宏道
朝代：明

深束腰肢浅蹙蛾，伴娘频促奈他何。白罗一尺宽如许，受得巫山雨几多。
庵中阅经示诸开士
作者：袁宏道
朝代：明

乘急参媱女，戒急怯闻钗。香象截河流，一非刬众皆。闷观百喻经，奇胜十齐谐。八十翁怜儿，庄语间诙俳。我愿作书鱼，死即藏经埋。胜彼火坑子，以身殉粉娃。
廿三日至蒲圻谢中丞出迎时年九十二鹤发丹容尚能骑乘真人中瑞也口占二绝以纪其盛
作者：袁宏道
朝代：明

一行旌节万人从，争看前朝老卧龙。杞梓楩楠俱朽尽，就中留得两高松。曾看沧海化红尘，云过沙飞阅世人。便是圣朝祥瑞物，何须芝草与麒麟。
廿三日至蒲圻谢中丞出迎时年九十二鹤发丹容尚能骑乘真人中瑞也口占二绝以纪其盛·其一
作者：袁宏道
朝代：明
体裁：七言绝句

一行旌节万人从，争看前朝老卧龙。杞梓楩楠俱朽尽，就中留得两高松。
廿三日至蒲圻谢中丞出迎时年九十二鹤发丹容尚能骑乘真人中瑞也口占二绝以纪其盛·其二
作者：袁宏道
朝代：明

曾看沧海化红尘，云过沙飞阅世人。便是圣朝祥瑞物，何须芝草与麒麟。
异僧
作者：袁宏道
朝代：明

买印支公僻，输瓶座首能。咒言听似鸟，梵字写如藤。托钵施仙饭，支床面佛灯。一身犹不用，何处有三乘。
张伯起
作者：袁宏道
朝代：明

两年稀面见，一字到官疏。白石连云煮，青芩带雨锄。尊前红拂传，花下古钗书。兄弟多名理，何山故不如。
张幼于
作者：袁宏道
朝代：明

家贫因任侠，誉起为颠狂。盛事追求点，高摽属李王。鹿皮充卧具，鹊尾荐经床。不复呼名字，弥天说小张。
归来
作者：袁宏道
朝代：明

归来兄弟对门居，石浦河边小结庐。可比维摩方丈地，不妨杨子一床书。蔬园有处皆添甲，花雨无多亦溜渠。野服科头常聚首，阮家礼法向来疏。
当阳僧来邀游青溪紫盖诸胜
作者：袁宏道
朝代：明

十载青山约，今番始赴期。如云投旧岭，似鸟念高枝。蓝压仙翁井，苔深鬼谷祠。车将一喝去，秤取布裈师。一涧珠翻处，千山玉照时。东冲西逻酒，横版侧厓诗。僧老扶雏至，鹤骄带子随。掌茶与谷水，宿世也相知。
当阳僧来邀游青溪紫盖诸胜·其一
作者：袁宏道
朝代：明

十载青山约，今番始赴期。如云投旧岭，似鸟念高枝。蓝压仙翁井，苔深鬼谷祠。车将一喝去，秤取布裈师。
当阳僧来邀游青溪紫盖诸胜·其二
作者：袁宏道
朝代：明

一涧珠翻处，千山玉照时。东冲西逻酒，横版侧厓诗。僧老扶雏至，鹤骄带子随。掌茶与谷水，宿世也相知。
彭长卿自武陵至公安游甚困便欲由梁之鲁入都歌以送之
作者：袁宏道
朝代：明

瘴雨溪烟痕满面，去日北风打霜霰。青鞋踏遍武陵山，溪流不泛桃花片。千崖霞错绣盘盘，自是羁人眼不见。归魂夜夜搅春云，梦里黄金醒后变。宵寒枕上叠征衫，晓雨街头典行卷。囊空难买沙头春，一骑秋风走淮汴。袖里慵开北海书，匣中自洗端溪研。杜甫南池李白楼，兔园台馆灵光殿。七十老翁健如铁，骚场尚可背城战。大耳红颊酒百盏，醉来犹枕桃花扇。朱家门外季布髡，信陵席上侯嬴贱。碣石天高晓月寒，潞河水滑秋云溅。幕府若逢裴相国，一字应偿一匹绢。
往有误传龙君御死者作诗哭之，后读塘报始知君御方立功塞上，喜不自胜，因并前诗存之以识之情
作者：袁宏道
朝代：明

舌簇分明巧，情钟分外痴。传君无妄死，累我断肠诗。掷果娇胡女，从军小健儿。阴山三丈雪，千里白旌旗。
徐州道中
作者：袁宏道
朝代：明

西风吹日夜，千里旱沙黄。马急知缰促，人疲觉路长。安心犹有法，医懒却无方。何不遂长往，淹淹名利场。
得家报
作者：袁宏道
朝代：明

清晨阁外逢乡使，持得平安书信来。初问三哥何处去，次言八口几时回。新城渐渐沈流水，旧舍荒荒长草莱。幸有南龚与北李，时时出郭时衔杯。瀑布声中洗面尘，洞花沚草自然春。欲攀绝壁无根地，且趁孤云未老身。堕险啼厓皆韵事，倚松坐石想幽人。飞仙巳蜕茅龙死，留得青山一壑鳞。艰危历尽到岩居，可有丹梯上碧虚。玉女烟中频索梦，莲花叶上细题书。补填积雪成新径，展拓间云架小庐。别院棋枰声隐隐，微风恍惚动仙裾。洗头盆下撷芝苗，古洞深松话寂寥。仙迹久湮无后辈，游人逆数即前朝。身轻眼豁肠皆换，月冷烟清梦亦遥。见说乳泉甘似酒，扪萝亲与试云瓢。杖底诸山似浪纹，舞青摇绿鬣纷纷。半规影里江河合，一尺烟中晋楚分。未有因缘离下界，虚将名字列高云。松风破梦丹炉冷，惭愧琼田碧草芬。玉井前头乳穴重，奚儿聊以一瓯从。空崖壁冷长留雪，古屋云昏尚锁龙。明月自升千尺岭，道人閒说五株松。瀑帘洞下真官老，占断林泉是此峰。
得家报·其一
作者：袁宏道
朝代：明

清晨阁外逢乡使，持得平安书信来。初问三哥何处去，次言八口几时回。新城渐渐沈流水，旧舍荒荒长草莱。幸有南龚与北李，时时出郭时衔杯。
得家报·其三
作者：袁宏道
朝代：明

艰危历尽到岩居，可有丹梯上碧虚。玉女烟中频索梦，莲花叶上细题书。补填积雪成新径，展拓间云架小庐。别院棋枰声隐隐，微风恍惚动仙裾。
得家报·其二
作者：袁宏道
朝代：明

瀑布声中洗面尘，洞花沚草自然春。欲攀绝壁无根地，且趁孤云未老身。堕险啼厓皆韵事，倚松坐石想幽人。飞仙巳蜕茅龙死，留得青山一壑鳞。
得家报·其五
作者：袁宏道
朝代：明

杖底诸山似浪纹，舞青摇绿鬣纷纷。半规影里江河合，一尺烟中晋楚分。未有因缘离下界，虚将名字列高云。松风破梦丹炉冷，惭愧琼田碧草芬。
得家报·其六
作者：袁宏道
朝代：明

玉井前头乳穴重，奚儿聊以一瓯从。空崖壁冷长留雪，古屋云昏尚锁龙。明月自升千尺岭，道人閒说五株松。瀑帘洞下真官老，占断林泉是此峰。
得家报·其四
作者：袁宏道
朝代：明

洗头盆下撷芝苗，古洞深松话寂寥。仙迹久湮无后辈，游人逆数即前朝。身轻眼豁肠皆换，月冷烟清梦亦遥。见说乳泉甘似酒，扪萝亲与试云瓢。
得李宏甫先生书
作者：袁宏道
朝代：明

似此瑶华色，何珠空谷音。悲哉击筑泪，已矣唾壶心。迹岂焚书白，病因老苦侵。有文焉用隐，无水若为沉。
得罢官报
作者：袁宏道
朝代：明

拟将心事寄乌藤，料得前身是老僧。病里望归如望赦，客中闻去似闻升。尊前浊酒憨憨醉，饱后青山慢慢登。南北宗乘参取尽，庞家别有一枝灯。
得舍弟徐州书
作者：袁宏道
朝代：明

开船已是四旬馀，才得徐州一纸书。内中数语朦胧甚，见了愁于未见初。佳人生死不知闻，辜负梨花一面云。昨日宫罗新裁剪，为伊留得半拖裙。
得舍弟徐州书·其一
作者：袁宏道
朝代：明

开船已是四旬馀，才得徐州一纸书。内中数语朦胧甚，见了愁于未见初。
得舍弟徐州书·其二
作者：袁宏道
朝代：明

佳人生死不知闻，辜负梨花一面云。昨日宫罗新裁剪，为伊留得半拖裙。
德山简刘宪使
作者：袁宏道
朝代：明

碧渚苍烟分外奇，浪中丹雉影离离。云开绝壁趋庭吏，溪尽春杯见戟枝。暇日山臞多对语，清时苗部也传诗。南阳子骥今谁是，正好从君觅路岐。龙潭秋水碧鳞鳞，好向桃源去问津。云里高才如洞府，花间生齿类仙人。嗟他善卷中同世，记取金刚是故邻。为语殿西三杜子，青莲今巳悟前身。
德山简刘宪使·其一
作者：袁宏道
朝代：明

碧渚苍烟分外奇，浪中丹雉影离离。云开绝壁趋庭吏，溪尽春杯见戟枝。暇日山臞多对语，清时苗部也传诗。南阳子骥今谁是，正好从君觅路岐。
德山简刘宪使·其二
作者：袁宏道
朝代：明

龙潭秋水碧鳞鳞，好向桃源去问津。云里高才如洞府，花间生齿类仙人。嗟他善卷中同世，记取金刚是故邻。为语殿西三杜子，青莲今巳悟前身。
德山遇大智龙湖旧侣也
作者：袁宏道
朝代：明

湖上烟峦一抺青，他时亲见望州亭。也知鲁国真男子，要识中郎旧典刑。好伴青山作主人，门前衲子去如尘。法堂草长深三尺，更与腰镰走一巡。
德山遇大智龙湖旧侣也·其一
作者：袁宏道
朝代：明

湖上烟峦一抺青，他时亲见望州亭。也知鲁国真男子，要识中郎旧典刑。
德山遇大智龙湖旧侣也·其二
作者：袁宏道
朝代：明

好伴青山作主人，门前衲子去如尘。法堂草长深三尺，更与腰镰走一巡。
德山遍入诸岩壑
作者：袁宏道
朝代：明

总被閒驱使，登临也未閒。霞光红涨壁，水气绿浮山。遍入云岐路，熟观石面颜。似曾经眼过，想像不知还。
德山闻长嫂去世恸念伯修感而有作
作者：袁宏道
朝代：明

未亡亡去竟何悲，肠断坡公即世时。今日德山峰顶上，吞声重作哭兄诗。山北山南累亦多，愁缘不尽奈他何。花源正好深深去，又听人间薤露歌。
德山闻长嫂去世恸念伯修感而有作·其一
作者：袁宏道
朝代：明

未亡亡去竟何悲，肠断坡公即世时。今日德山峰顶上，吞声重作哭兄诗。
德山闻长嫂去世恸念伯修感而有作·其二
作者：袁宏道
朝代：明

山北山南累亦多，愁缘不尽奈他何。花源正好深深去，又听人间薤露歌。
德州舟中清明
作者：袁宏道
朝代：明

俯仰一小笼，焉知弦朔易。空里跃红妆，始觉清明至。累累乌角丸，浊香满唐肆。麦苗鬖马騣，高低叠青翠。柳嫩碧芽馨，泉煖土膏腻。空郊逢醉娘，鞦断红衫坠。客中觅旧题，开卷省前事。梦里别杭州，一枕西湖泪。
德州舟中逢沈何山
作者：袁宏道
朝代：明

鬓上微添雪，衣间亦有尘。俱为行役客，孰是自由身。处世真妨达，归山无那贫。且收鱼鸟韵，检点作时人。敢谓冯唐老，为郎十五年。不因君濡滞，那与我周旋。历历分行树，匆匆两去船。此心无近远，月在浩池边。
德州舟中逢沈何山·其一
作者：袁宏道
朝代：明

鬓上微添雪，衣间亦有尘。俱为行役客，孰是自由身。处世真妨达，归山无那贫。且收鱼鸟韵，检点作时人。
德州舟中逢沈何山·其二
作者：袁宏道
朝代：明

敢谓冯唐老，为郎十五年。不因君濡滞，那与我周旋。历历分行树，匆匆两去船。此心无近远，月在浩池边。
德胜桥水轩集诸公诗
作者：袁宏道
朝代：明

西山去城五十里，紫巘青逻见湖底。一泓寒水半庭莎，赚得白云到城里。茭叶浓浓遮雉朵，野客登堂如登舸。稻花水渍御池香，槐风阵阵宫云凉。一番热雨蹙波沸，穿檐扑屋生荷气。乍时泼墨乍清澄，云容闪烁螭蛟戏。帘波斜带水条烟，北窗雨后梦清圆。兑将数斗薏仁酒，赁取山光不用钱。
徽谣戏束陈正甫
作者：袁宏道
朝代：明

掺履若云青，肝肠如日杲。打脸坐黄堂，要把奸顽扫。披霜夜书佥，戴星朝画卯。移文四五张，禁约三两道。拊心谈民穷，攒眉视金宝。夏衣半疋葛，冬穿一领袄。门子赤脚多，皂隶白牌少。世人眼如豆，便道大爷好。谁知大夫心，厌之如粪草。本是俊男儿，扮作酸寒老。慈悲心愈毒，粗豪胆乍小。闭门录高士，留客杼愁抱。所事皆明畅，无法不精晓。只在一寸心，愈参愈不了。人品高难？，佛法近难讨。处脂不能润，徒劳伤枯稿。
徽谣戏束陈正甫
作者：袁宏道
朝代：明
体裁：古风

掺履若云青，肝肠如日杲。打脸坐黄堂，要把奸顽扫。披霜夜书佥，戴星朝画卯。移文四五张，禁约三两道。拊心谈民穷，攒眉视金宝。夏衣半疋葛，冬穿一领袄。门子赤脚多，皂隶白牌少。世人眼如豆，便道大爷好。谁知大夫心，厌之如粪草。本是俊男儿，扮作酸寒老。慈悲心愈毒，粗豪胆乍小。闭门录高士，留客杼愁抱。所事皆明畅，无法不精晓。只在一寸心，愈参愈不了。人品高难�，佛法近难讨。处脂不能润，徒劳伤枯稿。
忆弟
作者：袁宏道
朝代：明

万里南征路，扁舟去不来。赋投鹦鹉水，诗上凤凰台。天地穷相傍，云霄蹇自哀。千秋无汉武，司马一庸才。骤传伏枕去，转觉泪沾巾。短发三江棹，孤蓬四海人。文章妻子怪，姓字友朋嗔。兄弟皆衣紫，君胡命苦辛。去住非无谓，蹉跎似不羁。亲朋尽欲杀，知己半相疑。独我能青眼，因君是白眉。东来书一纸，读罢泪如丝。
忆弟
作者：袁宏道
朝代：明

尚有他乡客，那堪两地春。文章聊玩世，儒墨竟疑人。别后山川换，愁来岁月新。沧江一万里，浊酒向谁陈。东去交多少，南询兴有无。高天鸿鹄举，世路马牛呼。骚雅命难达，江湖迹易孤。步兵虽嗜酒，倘亦恨穷途。
忆弟·其一
作者：袁宏道
朝代：明

万里南征路，扁舟去不来。赋投鹦鹉水，诗上凤凰台。天地穷相傍，云霄蹇自哀。千秋无汉武，司马一庸才。
忆弟·其一
作者：袁宏道
朝代：明

尚有他乡客，那堪两地春。文章聊玩世，儒墨竟疑人。别后山川换，愁来岁月新。沧江一万里，浊酒向谁陈。
忆弟·其三
作者：袁宏道
朝代：明

去住非无谓，蹉跎似不羁。亲朋尽欲杀，知己半相疑。独我能青眼，因君是白眉。东来书一纸，读罢泪如丝。
忆弟·其二
作者：袁宏道
朝代：明

东去交多少，南询兴有无。高天鸿鹄举，世路马牛呼。骚雅命难达，江湖迹易孤。步兵虽嗜酒，倘亦恨穷途。
忆弟·其二
作者：袁宏道
朝代：明

骤传伏枕去，转觉泪沾巾。短发三江棹，孤蓬四海人。文章妻子怪，姓字友朋嗔。兄弟皆衣紫，君胡命苦辛。
忆潘景升
作者：袁宏道
朝代：明

赤仄何年至，青蛾几日休。当衣归楚子，兑酒卖吴钩。冻雨江豚泣，邮风海若秋。相思无寄处，独上县西楼。
忆蟹
作者：袁宏道
朝代：明

鄂州为客处，紫蟹最堪怜。朱邸争先买，青楼不计钱。昔年桐乳下，今日菊花前。咫尺晴川水，无由见尔鲜。
志别种山阁作
作者：袁宏道
朝代：明

楚国一段云，落地无根蒂。偶尔置膻风，吹作尘霾气。道逢三鹓雏，衔我入云际。携手上仙山，长啸起天寐。苍竿画古云，踏破春峦翠。迂谷访长眉，空山顿龙辔。胥潮隔湘祠，路满一鹏翅。天长吴楚波，羁影入遥睇。知心如冰焰，前程若神谜。君看露上枝，无心也垂泪。
怀龙湖
作者：袁宏道
朝代：明

汉阳江雨普曾过，岁月惊心感逝波。老子本将龙作性，楚人元以凤为歌。朱弦独掺谁能识，白颈成群尔奈何。矫首云霄时一望，别山长是郁嵯峨。
悲哉行
作者：袁宏道
朝代：明

石马立荆棘，荒城叫老狸。昔时冠带人，唯有鹤来？。宿志慕长生，朋党尽刺讥。父母不我容，碧海三山飞。朝牧老君龙，莫守刘安鸡。仙家岁月长，桃子三垂枝。？来见荒冢，半是孙曾碑。城池百易主，族里无从知。古人悲夜绣，今我亦似之。白骨不可语，鹤归空尔为。
悲哉行
作者：袁宏道
朝代：明
体裁：乐府曲辞

石马立荆棘，荒城叫老狸。昔时冠带人，唯有鹤来�。宿志慕长生，朋党尽刺讥。父母不我容，碧海三山飞。朝牧老君龙，莫守刘安鸡。仙家岁月长，桃子三垂枝。�来见荒冢，半是孙曾碑。城池百易主，族里无从知。古人悲夜绣，今我亦似之。白骨不可语，鹤归空尔为。
悲哉行
作者：袁宏道
朝代：明
体裁：诗

石马立荆棘，荒城叫老狸。
昔时冠带人，唯有鹤来𡹙。
宿志慕长生，朋党尽刺讥。
父母不我容，碧海三山飞。
朝牧老君龙，莫守刘安鸡。
仙家岁月长，桃子三垂枝。
𡹙来见荒冢，半是孙曾碑。
城池百易主，族里无从知。
古人悲夜绣，今我亦似之。
白骨不可语，鹤归空尔为。
惜日
作者：袁宏道
朝代：明

芳树低檐浅，游丝绕户牵。闲情观秘戏，消日坐枯禅。范蠡藏身险，庄周入梦颠。浮生如石火，何物可长年。
惠安伯园亭看芍药开至数十万聊述数绝以纪其盛兼赠主人
作者：袁宏道
朝代：明

看罢南徐紫锦埋，钗亭碧股又催开。旋心缬子纷难识，唤取维扬旧谱来。雪色玲珑照地华，飞觥走兕疾如车。等闲倒却春三瓮，未了东轩士角花。百千新艳一时开，那遣花妖不下来。好与扶筇枝上去，花头处处有楼台。花勋难树亦难酬，炙雪浇风老未休。给与扫香十万户，灵芳国里古诸侯。
惠安伯园亭看芍药开至数十万聊述数绝以纪其盛兼赠主人·其三
作者：袁宏道
朝代：明

百千新艳一时开，那遣花妖不下来。好与扶筇枝上去，花头处处有楼台。
惠安伯园亭看芍药开至数十万聊述数绝以纪其盛兼赠主人·其二
作者：袁宏道
朝代：明

雪色玲珑照地华，飞觥走兕疾如车。等闲倒却春三瓮，未了东轩士角花。
惠安伯园亭看芍药开至数十万聊述数绝以纪其盛兼赠主人·其四
作者：袁宏道
朝代：明

花勋难树亦难酬，炙雪浇风老未休。给与扫香十万户，灵芳国里古诸侯。
惠安伯圜亭同顾升伯李长卿汤嘉宾看牡丹
作者：袁宏道
朝代：明

古树暗房栊，登楼只辨红。分畦将匝地，合燄欲焚空。蝶醉轻绡日，莺捎煖絮风。主人营一世，身老众香中。通国皆狂死，谁家解满栏。径须一石醉，消得几生看。小榭迎初月，层岚作晚寒。携归才数朵，掩尽百罗纨。
惠安伯圜亭同顾升伯李长卿汤嘉宾看牡丹·其一
作者：袁宏道
朝代：明

古树暗房栊，登楼只辨红。分畦将匝地，合燄欲焚空。蝶醉轻绡日，莺捎煖絮风。主人营一世，身老众香中。
惠安伯圜亭同顾升伯李长卿汤嘉宾看牡丹·其二
作者：袁宏道
朝代：明

通国皆狂死，谁家解满栏。径须一石醉，消得几生看。小榭迎初月，层岚作晚寒。携归才数朵，掩尽百罗纨。
惠安园亭看白芍药
作者：袁宏道
朝代：明

仙葩亦自喜楼居，嫩紫妖红总不如。滟滪水翻晴雪后，兜罗云没晓峰初。誇多屡向交游述，递远频登好事书。是我眼悭叹未有，主人元只比葵疏。
惠山僧房短歌
作者：袁宏道
朝代：明

山骨连墙粘碧筱，穴苔自种吉祥草。茶到三钟也醉人，花无百枝亦藏鸟。少年长老姿格清，竹炉莲卷古先生。东风不道禅心定，吹入山头环佩声。
惠泉见黄平倩大书作字时余同在玉泉今五年矣
作者：袁宏道
朝代：明

金龙池上作书时，牙管如飞我亦随。花底披绡云潋滟，桥边濡发水淋漓。闲中偶和天台偈，茶罢曾寻李白诗。何日青山偕旧侣，夜窗听雨界乌丝。
感事
作者：袁宏道
朝代：明

湘山晴色远微微，尽日江头独醉归。不见两关传露布，尚闻一殿未垂衣。边筹自古无中下，朝论于今有是非。日暮平沙秋草乱，一双柏鸟避人飞。
感事
作者：袁宏道
朝代：明
体裁：诗

湘山晴色远微微，尽日江头独醉归。
不见两关传露布，尚闻三殿未垂衣。
边筹自古无中下，朝论于今有是非。
日暮平沙秋草乱，一双白鸟避人飞。
感兴
作者：袁宏道
朝代：明

白日不可晚，黄金不可为。夙心探玄理，幽与白云期。众芳经春歇，秋草过时萎。富贵非所欲，经丘以为师。贪夫竞荣利，不顾头上霜。书生谈不朽，眉宇争昂昂。生前秦项鹿，死后臧谷羊。所以逍遥叟，栖志沉墨乡。道逢一古叟，开唇论紫朱。方上而锐下，将无是鲁儒。鲁国有微言，儒者窃其肤。家家飨五城，谁辨鱼目珠。俗尘近不得，远之亦为弋。扰扰色界里，具足清净人。何边超梦幻，无法过贪嗔。曹丘一滴水，自然智慧津。
感兴·其一
作者：袁宏道
朝代：明

白日不可晚，黄金不可为。夙心探玄理，幽与白云期。众芳经春歇，秋草过时萎。富贵非所欲，经丘以为师。
感兴·其三
作者：袁宏道
朝代：明

道逢一古叟，开唇论紫朱。方上而锐下，将无是鲁儒。鲁国有微言，儒者窃其肤。家家飨五城，谁辨鱼目珠。
感兴·其二
作者：袁宏道
朝代：明

贪夫竞荣利，不顾头上霜。书生谈不朽，眉宇争昂昂。生前秦项鹿，死后臧谷羊。所以逍遥叟，栖志沉墨乡。
感兴·其四
作者：袁宏道
朝代：明

俗尘近不得，远之亦为弋。扰扰色界里，具足清净人。何边超梦幻，无法过贪嗔。曹丘一滴水，自然智慧津。
感怀作
作者：袁宏道
朝代：明

閒适鱼归水，孤羁鸟怯飞。寒江粘戍艘，贾俗厌儒衣。失路于人左，贪生学道非。无才甘自弃，不是怨知希。
感王胡庚
作者：袁宏道
朝代：明

翩翩衣马兴何殊，醉拥阳昌旧酒垆。傲骨终然遭白眼，穷途无计觅青蚨。床头气沮金平脱，袖里颜催玉唾壶。安得再逢龙准叟，为君辍洗溺诸儒。
慱望驿
作者：袁宏道
朝代：明

荒烟残戍几家村，庭锁苍苔古木昏。不恨君家开远略，恨君尚未识昆崙。
憩法相
作者：袁宏道
朝代：明

峰脚微微仄，篁梢个个清。听钟龙忏悔，入室虎经行。鞭笋和泥重，头茶带纸轻。山僧谈往事，一倍惜尘情。
戊戌元日潘景升兄弟偕诸词客邀余及洪子崖知县踏青真州东郊以云霞梅柳句为韵余得度字
作者：袁宏道
朝代：明

一里一停帴，摇摇驻青雾。歌长牙扳温，酒响觥筹度。雪尽露山身，沙平吞水步。涧冷涩春泉，芽香吐枯树。
戊戌初度
作者：袁宏道
朝代：明

卑官自觉与心安，五亩无家去亦难。毡榻所亲唯老易，儒衫相对几孤寒。香茶每供邻僧去，院树时同小弟看。雪色照帘花飐水，浊尊聊复对空盘。禅灯滟滟雪玻璃，贝典将来戒小妻。客里羁情笼野鸽，乡中春梦阅山鸡。灰心竟日疏《庄子》，弹舌清晨诵准提。无限长林无限羽，一枝那复计高低。閒居心似夹冰鱼，雪里轮蹄亦自疏。研酒和来香泛帖，瓶花吹落湿沾书。艰深乍觉诗如谶，消散方知道是虚。一卷杂华诵未了，被人邀得过僧庐。清溪曲曲几千松，梦里开门看鹤踪。乡计久要桃叶渡，客程长念壮高峰。笙歌渐渐于人懒，山水时时觉话重。六载牵羁成底事，不如潇洒学为农。
戊戌初度·其一
作者：袁宏道
朝代：明

卑官自觉与心安，五亩无家去亦难。毡榻所亲唯老易，儒衫相对几孤寒。香茶每供邻僧去，院树时同小弟看。雪色照帘花飐水，浊尊聊复对空盘。
戊戌初度·其三
作者：袁宏道
朝代：明

閒居心似夹冰鱼，雪里轮蹄亦自疏。研酒和来香泛帖，瓶花吹落湿沾书。艰深乍觉诗如谶，消散方知道是虚。一卷杂华诵未了，被人邀得过僧庐。
戊戌初度·其二
作者：袁宏道
朝代：明

禅灯滟滟雪玻璃，贝典将来戒小妻。客里羁情笼野鸽，乡中春梦阅山鸡。灰心竟日疏《庄子》，弹舌清晨诵准提。无限长林无限羽，一枝那复计高低。
戊戌初度·其四
作者：袁宏道
朝代：明

清溪曲曲几千松，梦里开门看鹤踪。乡计久要桃叶渡，客程长念壮高峰。笙歌渐渐于人懒，山水时时觉话重。六载牵羁成底事，不如潇洒学为农。
戊戌除夕
作者：袁宏道
朝代：明

余夕何所除，匝地除寒气。除却好年光，不曾除世味。石小聚香多，垆焦听酒沸。供佛洗频婆，插瓶鲜老卉。脱箧理新装，藤纸万馀字。蜡火照铅丹，如欲见肠胃。时事不堪书，下笔每惊悸。道书参谜机，禅理供嘲戏。
戏别唐客客丰城人
作者：袁宏道
朝代：明

年年为客向潇湘，楚泽烟云拾满囊，绵花如雪归故乡。归故乡，应知青雀临流日，内人蟢子坠衣裳。年年为客向章台，面脂如珠红满䰄，短褐行缠归去来。归去来，种得油麻如黍子，依旧风帆向楚开。
戏别唐客客丰城人·其一
作者：袁宏道
朝代：明

年年为客向潇湘，楚泽烟云拾满囊，绵花如雪归故乡。归故乡，应知青雀临流日，内人蟢子坠衣裳。
戏别唐客客丰城人·其二
作者：袁宏道
朝代：明

年年为客向章台，面脂如珠红满䰄，短褐行缠归去来。归去来，种得油麻如黍子，依旧风帆向楚开。
戏柬江进之
作者：袁宏道
朝代：明

作令真成累，全身总是归。道傍春自谑，人里鬼相依。缓系牛皮带，宽披燕子衣。云霄终有翼，学取一行飞。
戏赠死心和尚死心以秀才出家
作者：袁宏道
朝代：明

铁城焰里热忙身，几人能掷头上巾。题将百八金刚子，辞却东家老圣人。少年意气非等閒，精悍之色在眉间。镕取鱼肠一匣水，铸作胡僧双耳环。往年湖上逢开士，藻月规烟说文炜。但知北海是大儿，谁识南宗印真子。海内学士闻行履，半说颠狂半惊死。东方先生代解嘲，秀字何妨竖却尾。瘦岩百尺突寒松，冰谷千年贮古水。落花红洗入溪澜，请看风吹起不起。
戏题十姊妹花
作者：袁宏道
朝代：明

缬屏缘屋引成行，浅白深朱别样装。却笑姑娘无意绪，只将红粉闹儿郎。
戏题君山
作者：袁宏道
朝代：明

洞庭湖水日潺湲，肠断湘妃竟不还。千里苍梧常在眼，君山真作望夫山。
戏题斋壁
作者：袁宏道
朝代：明

一作刀笔吏，通身埋故纸。鞭笞惨容颜，簿领枯心髓。奔走疲马牛，跪拜羞奴婢。复衣炎日中，赤面霜风里。心若捕鼠猫，身似近膻蚁。举眼尽无欢，垂头私自鄙。南山一顷豆，可以没馀齿。千钟曲与糟，百城经若史。结庐甑箪峰，系艇车台水。至理本无非，从心即为是。岂不爱热官，思之烂熟尔。
戏题飞来峰
作者：袁宏道
朝代：明

试问飞来峰，未飞在何处。人世多少尘，何事不飞去。高古而鲜妍，杨雄不能赋。白玉簇其巅，青莲借其色。唯有虚空心，一片描不得。平生梅道人，丹青如不识。
戏题飞来峰·其一
作者：袁宏道
朝代：明

试问飞来峰，未飞在何处。人世多少尘，何事不飞去。高古而鲜妍，杨雄不能赋。
戏题飞来峰·其二
作者：袁宏道
朝代：明

白玉簇其巅，青莲借其色。唯有虚空心，一片描不得。平生梅道人，丹青如不识。
戒五老峰题石
作者：袁宏道
朝代：明

尝怪杨真珈，作俑飞来峰。名山如有灵，请以一九封。齐云富奇壁，题识遍空翠。卷石亦不容，岳神有何罪。碑文多谀辞，金壁增腐气。所幸五老峰，笔灾尚未至。珍重后来人，慎勿妄题字。山神已證明，后生毋轻易。好事倘不然，头骨随鞭碎。
托龙君超为觅仙源隐居诗以寄之
作者：袁宏道
朝代：明

云石村中且卜庐，凭君为买一峰馀。全栽芝菊为疆界，尽写云岚入券书。门对仙童浇药地，巷通毛女浣花渠。閒中每爱天台去，好与刘晨閒屋居。
扬州晓泊
作者：袁宏道
朝代：明

薄雾随风尽，寒霜对酒销。芋魁腾晓市，蟹子趁归潮。往事琼花观，新沟杨子桥。虽然富罗绮，未必似前朝。
扬州舟中晨起
作者：袁宏道
朝代：明

薄月层冰上，飞飞叫去鸿。梦寒孤渚雪，茶向一垆风。冻网悬枯木，荒崖依病枫。繁华无用处，陡觉恋虚空。
折杨柳
作者：袁宏道
朝代：明

艳阳二三月，杨柳枝参差。每逢双燕子，忆得别君时。忆得别君时，遗君珊瑚枕。君行佳丽地，何人荐君寝。越女性如绵，吴妓情似纸。夫君浪子心，吹作东西水。前月父书来，道君游淮北。今月见君字，知作江南客。江水自清流，照君不照妾。
拜长耳和尚肉身
作者：袁宏道
朝代：明

轮相居然足，漆光与鉴新。神魂知也未，爪齿幻耶真。一个庄严佛，千年骨董人。饶他铜与铁，到此亦成尘。
拟作内词
作者：袁宏道
朝代：明

玉殿莲筹夜未央，内人传旨出昭阳。朝来刚赴西宫约，莫遣经筵进讲章。宜春苑里日初斜，三百妖童校丽华。韎韐戎衣朱鬣马，不知若个是官家。百子池头九子萍，美人双照月棱青。宫槐叶绿春如水，诵得《莲花》两卷经。阿监当头送好音，羊车行处载鸾衾。朝来领取铺宫例，御帕亲封少府金。彩仗龙旌拂曙轻，朝朝东阁坐先生。皂囊久积言官奏，分付金珰取次行。八月秋高兔子肥，卷毛宋鹊疾于飞。开阑一放天颜喜，玉手亲携自在归。金衣滑滑搅春眠，白发中官进简编。天子自临宣示帖，美人亲碾校书笺。一般春色有枯荣，十树樱桃九树生。拾得青梅如弹子，护花铃下打流莺。
拟作内词·其一
作者：袁宏道
朝代：明

玉殿莲筹夜未央，内人传旨出昭阳。朝来刚赴西宫约，莫遣经筵进讲章。
拟作内词·其七
作者：袁宏道
朝代：明

金衣滑滑搅春眠，白发中官进简编。天子自临宣示帖，美人亲碾校书笺。
拟作内词·其三
作者：袁宏道
朝代：明

百子池头九子萍，美人双照月棱青。宫槐叶绿春如水，诵得《莲花》两卷经。
拟作内词·其二
作者：袁宏道
朝代：明

宜春苑里日初斜，三百妖童校丽华。韎韐戎衣朱鬣马，不知若个是官家。
拟作内词·其五
作者：袁宏道
朝代：明

彩仗龙旌拂曙轻，朝朝东阁坐先生。皂囊久积言官奏，分付金珰取次行。
拟作内词·其八
作者：袁宏道
朝代：明

一般春色有枯荣，十树樱桃九树生。拾得青梅如弹子，护花铃下打流莺。
拟作内词·其六
作者：袁宏道
朝代：明

八月秋高兔子肥，卷毛宋鹊疾于飞。开阑一放天颜喜，玉手亲携自在归。
拟作内词·其四
作者：袁宏道
朝代：明

阿监当头送好音，羊车行处载鸾衾。朝来领取铺宫例，御帕亲封少府金。
拟将
作者：袁宏道
朝代：明

拟将藤杖伴袈裟，贺却新年便别家。湘竹庙前盆浦口，不知何处看桃花。
挽苏母
作者：袁宏道
朝代：明

喜得全归日，郎君巳致身。凭将万死事，泣报九原人。野气迷丹旐，秋风冷石麟。但留天语在，一纸夜台新。
摄山纪游
作者：袁宏道
朝代：明

黄叶旋空下，清泉作雨飞。苔毛青佛面，石色老天衣。僧静厨蔬少，山寒野雀稀。自然消万虑，不是学忘机。山色重重怪，高谭事事新。荒松吹老鬣，古石长斑鳞。入室寻僧梦，翻经晤客尘。禅兄兼酒弟，傲杀世间人。
摄山纪游·其一
作者：袁宏道
朝代：明

黄叶旋空下，清泉作雨飞。苔毛青佛面，石色老天衣。僧静厨蔬少，山寒野雀稀。自然消万虑，不是学忘机。
摄山纪游·其二
作者：袁宏道
朝代：明

山色重重怪，高谭事事新。荒松吹老鬣，古石长斑鳞。入室寻僧梦，翻经晤客尘。禅兄兼酒弟，傲杀世间人。
擢歌行
作者：袁宏道
朝代：明

妾家白蘋洲，随风作乡土。弄篙如弄针，不曾拈一缕。四月鱼苗风，随君到巴东。十月洗河水，送君发杨子。杨子波势恶，无风浪亦作。江深得鱼难，鸬鹚充糕臛。生子若凫雏，穿江复入湖。长时剪荷叶，与儿作衣襦。
擦耳岩
作者：袁宏道
朝代：明

过客时时耳属垣，倚天翠壁亦何言。欲知悬径歌危甚，看我青苔天面痕。
放言效元体
作者：袁宏道
朝代：明

人间得失只如斯，得固欣然失岂知。消日总多无义语，安心唯有耐输棋。乡书寄去求鹅炙，阑客新来送荔枝。今古腾腾一觉里，管他淳朴与浇漓。三十年间闪电身，半居白石半红尘。空中往往书欢字，镜里频频感去人。方带割来殉酒盏，时瓶破后少茶宾。眼前笑得须当笑，未有脂胶粘日轮。花前蓬鬓影婆娑，每到花开即浩歌。甘草虽甜终傍苦，蜘蛛纵巧不离罗。常年欢与愁相对，百岁仙于人孰多。白日既知无返理，问君何不买青娥。葛滕为杖竹为冠，浮世都教一例观。龙伯山来犹气岸，醯鸡梦里亦酸寒。伊周未必闲经济，杨墨徒劳辟异端。识得个中些子去，蛮天鬼国也相安。幸将七牍赎閒身，早晚山中事事新。批类乌为同鼓吏，寒号虫作守更人。摊书误置岩前树，洗墨常翻雾里鳞。醒即长吟睡即定，更于何处觅埃尘。
放言效元体·其一
作者：袁宏道
朝代：明

人间得失只如斯，得固欣然失岂知。消日总多无义语，安心唯有耐输棋。乡书寄去求鹅炙，阑客新来送荔枝。今古腾腾一觉里，管他淳朴与浇漓。
放言效元体·其三
作者：袁宏道
朝代：明

花前蓬鬓影婆娑，每到花开即浩歌。甘草虽甜终傍苦，蜘蛛纵巧不离罗。常年欢与愁相对，百岁仙于人孰多。白日既知无返理，问君何不买青娥。
放言效元体·其二
作者：袁宏道
朝代：明

三十年间闪电身，半居白石半红尘。空中往往书欢字，镜里频频感去人。方带割来殉酒盏，时瓶破后少茶宾。眼前笑得须当笑，未有脂胶粘日轮。
放言效元体·其五
作者：袁宏道
朝代：明

幸将七牍赎閒身，早晚山中事事新。批类乌为同鼓吏，寒号虫作守更人。摊书误置岩前树，洗墨常翻雾里鳞。醒即长吟睡即定，更于何处觅埃尘。
放言效元体·其四
作者：袁宏道
朝代：明

葛滕为杖竹为冠，浮世都教一例观。龙伯山来犹气岸，醯鸡梦里亦酸寒。伊周未必闲经济，杨墨徒劳辟异端。识得个中些子去，蛮天鬼国也相安。
放言效白
作者：袁宏道
朝代：明

掉头谁拟作公卿，只合林间树下行。臧是谷非凭耳迥，元轻白俗任诗成。有身秪作他人看，无事休将造物争。夜踏芒鞋深雪里，自呼东郭冷先生。贤愚富贵且凭他，山上髻鬟柳上娥。铁网试捞穿海月，渔舟任截过头波。齐肩大士辞荤久，秃发中书感事多。船上老郎江口女，咿哑容易得成歌。鸾靴争说上场难，衫袖郎当且自看。世路两平三仄岭，人情八折九回滩。胸中毛女霞千片，石上王乔药一丸。梦去几番登岳顶，扶桑清水浴赪盘。高人窃欲比无功，閒把心情托去鸿。《易》象有时输瓦卜，骚材兼不废媱风。谋生拙似衔冰鹤，触事刚如蚀木虫。莫放大鹏天上去，恐遮白日骇愚蒙。抺却浓岚作羽衫，抚松终日坐枯岩。盗悲老氏折衡斗，马谢庄生祱辔衔。青凤下来传古字，白云飞去护仙缄。芝田数亩那耕得，收拾山中木柄欃。
放言效白·其一
作者：袁宏道
朝代：明

掉头谁拟作公卿，只合林间树下行。臧是谷非凭耳迥，元轻白俗任诗成。有身秪作他人看，无事休将造物争。夜踏芒鞋深雪里，自呼东郭冷先生。
放言效白·其三
作者：袁宏道
朝代：明

鸾靴争说上场难，衫袖郎当且自看。世路两平三仄岭，人情八折九回滩。胸中毛女霞千片，石上王乔药一丸。梦去几番登岳顶，扶桑清水浴赪盘。
放言效白·其二
作者：袁宏道
朝代：明

贤愚富贵且凭他，山上髻鬟柳上娥。铁网试捞穿海月，渔舟任截过头波。齐肩大士辞荤久，秃发中书感事多。船上老郎江口女，咿哑容易得成歌。
放言效白·其五
作者：袁宏道
朝代：明

抺却浓岚作羽衫，抚松终日坐枯岩。盗悲老氏折衡斗，马谢庄生祱辔衔。青凤下来传古字，白云飞去护仙缄。芝田数亩那耕得，收拾山中木柄欃。
放言效白·其四
作者：袁宏道
朝代：明

高人窃欲比无功，閒把心情托去鸿。《易》象有时输瓦卜，骚材兼不废媱风。谋生拙似衔冰鹤，触事刚如蚀木虫。莫放大鹏天上去，恐遮白日骇愚蒙。
散木和前诗仍用韵答
作者：袁宏道
朝代：明

小雨润苔枯，鱼人集晓湖。著书要惠子，作帖与官奴。夜语天台约，秋山瀑布图。霜花看渐老，著意养寒株。山居无可好，只是好吟诗。砌叶封虫户，垆花战茗旗。鱼商填小市，狐粉聚空祠。偶到骑羊路，红柑缀满枝。
散木和前诗仍用韵答·其一
作者：袁宏道
朝代：明

小雨润苔枯，鱼人集晓湖。著书要惠子，作帖与官奴。夜语天台约，秋山瀑布图。霜花看渐老，著意养寒株。
散木和前诗仍用韵答·其二
作者：袁宏道
朝代：明

山居无可好，只是好吟诗。砌叶封虫户，垆花战茗旗。鱼商填小市，狐粉聚空祠。偶到骑羊路，红柑缀满枝。
散木方鳏誓不娶诗以嘲之仍用前韵
作者：袁宏道
朝代：明

汉阴无侣灌蔬畦，枯枕寒缸坐晓鸡。未许少汤能沃雪，也知狂絮不粘泥。家凫自伴龟家语，野雉聊为牧儥妻。割袖分桃听忏悔，辟将黄叶止儿啼。
散木至自公安
作者：袁宏道
朝代：明

江上分携才一年，鬓如秋草面如烟。不知老态增多少，但觉头巾阔似前。
文殊台
作者：袁宏道
朝代：明

芙蓉万尺花如铁，秋窗昼洒红霞屑。螺顶仙人骑杖来，天衣晓带雪山雪。帝遣神丁量海洗，绣锷斑棱生平砥。一萍吹作浔阳城，半七疏为九江水。高青直上一万重，绿瞳笑启金泥封。烟重云骨不可去，怒鞭白雀恼张公。
斋中偶同诸友作时萟
作者：袁宏道
朝代：明

少时飞将气如腾，老去常思韝上鹰。抽得健儿金镞矢，等閒亲角两三朋。
斋中偶题
作者：袁宏道
朝代：明

冻风吹落壁间尘，温閤投花养瘦鳞。山水情多长爱画，旃兰气少亦清人。铛罍侧畔观时变，冠带场中看偶新。野语街谈随意取，懒将文字拟先秦。
斋中閒夜小集
作者：袁宏道
朝代：明

久语绿觥残，重帷犯月寒。寻常杯酒事，动作岁年看。石眼穿花瓣，霜岩碎马肝。静思膏火理，一倍使心安。去去北山残，寒灰决定寒。随他花锦烂，只作水云看。空月舒颜面，閒窗语肺肝。新居频料理，最喜竹平安。
斋中閒夜小集·其一
作者：袁宏道
朝代：明

久语绿觥残，重帷犯月寒。寻常杯酒事，动作岁年看。石眼穿花瓣，霜岩碎马肝。静思膏火理，一倍使心安。
斋中閒夜小集·其二
作者：袁宏道
朝代：明

去去北山残，寒灰决定寒。随他花锦烂，只作水云看。空月舒颜面，閒窗语肺肝。新居频料理，最喜竹平安。
斋居戏题
作者：袁宏道
朝代：明

深入终防饵，高张远避罗。课儿书上字，听客唱吴歌。检药神方少，疏经悟语多。一枝生计足，五斗奈人何。
新买得画舫将以为庵因作舟居诗
作者：袁宏道
朝代：明

拟将船舫作庵居，载月凭风信所如。鱼鸟教他为侍史，云烟呼我作尚书。居如老蠹身藏木，行似蜗牛首戴庐。下无卓锥上片瓦，致身今口在空虚。囊中随意贮青蚨，歌吹虽喧不可无。隐逸也须添故事，江山真合点狂夫。随身恰似天宫殿，寓目皆披水画图。甲子不须颁凤历，但看莲发与莲枯。五湖不是学玄真，且喜素衣不上尘。家移碧缬绫中任，身是屏风画里人。闲追船子咨行脚，老倩中峰作近邻。一衲蒙头万事已，无怀民与葛天民。鸥邻鱼社作新知，才唱杨枝又竹枝。风打白蘋来夏口，雨深斑竹过湘祠。不愁入目山无态，只怕磨心景要诗。唤作朱公些子似，当窗祗是欠西施。峰峦曲折水湾环，时与游僧作往还。暂为书碑来禹庙，才因买橘上包山。心关网密聊成叹，梦被云牵偶不闲。慎勿誇张竿水过，惹他桑孔算鱼蛮。丝烟丝雨润江湄，又到花娇鸟嫩时。杜宇一身皆口颊，垂杨通体是腰肢。閒观水态思吴壁，暗记方言證楚辞。鸂鶒太文凫太野，就中洁白是银鸶。更无他物作遮阑，但得心忘梦亦安。渭水一竿犹有待，严滩百尺也无端。鱼龙直作鸡豚狎，荇藻却如蔓棘看。莫把古人来比我，同床各梦不相干。舟居元不即田功，稍与农家节令同。纵小也妨月额雨，虽暄不用卯头风。才闻摊税征渔户，又说抽丁报老翁。每被山民来借问，今年湖比几都丰。全家相次入烟云，老鹤稚鸥共一群。便与青山坚作誓，免劳白水更移文。澄江夜月连天泛，古涧寒声彻岁闻。欲把姓名通远峤，函书先达武夷君。聊将幽思托芳菲，閒月閒花总息机。青草盖蹄黄犊喜，白波点尾翠禽飞。江篱不作牢骚咏，神女全抛艳粉衣。纵有志和难比我，我能容得鳜鱼肥。
新买得画舫将以为庵因作舟居诗·其一
作者：袁宏道
朝代：明

拟将船舫作庵居，载月凭风信所如。鱼鸟教他为侍史，云烟呼我作尚书。居如老蠹身藏木，行似蜗牛首戴庐。下无卓锥上片瓦，致身今口在空虚。
新买得画舫将以为庵因作舟居诗·其七
作者：袁宏道
朝代：明

更无他物作遮阑，但得心忘梦亦安。渭水一竿犹有待，严滩百尺也无端。鱼龙直作鸡豚狎，荇藻却如蔓棘看。莫把古人来比我，同床各梦不相干。
新买得画舫将以为庵因作舟居诗·其三
作者：袁宏道
朝代：明

五湖不是学玄真，且喜素衣不上尘。家移碧缬绫中任，身是屏风画里人。闲追船子咨行脚，老倩中峰作近邻。一衲蒙头万事已，无怀民与葛天民。
新买得画舫将以为庵因作舟居诗·其九
作者：袁宏道
朝代：明

全家相次入烟云，老鹤稚鸥共一群。便与青山坚作誓，免劳白水更移文。澄江夜月连天泛，古涧寒声彻岁闻。欲把姓名通远峤，函书先达武夷君。
新买得画舫将以为庵因作舟居诗·其二
作者：袁宏道
朝代：明

囊中随意贮青蚨，歌吹虽喧不可无。隐逸也须添故事，江山真合点狂夫。随身恰似天宫殿，寓目皆披水画图。甲子不须颁凤历，但看莲发与莲枯。
新买得画舫将以为庵因作舟居诗·其五
作者：袁宏道
朝代：明

峰峦曲折水湾环，时与游僧作往还。暂为书碑来禹庙，才因买橘上包山。心关网密聊成叹，梦被云牵偶不闲。慎勿誇张竿水过，惹他桑孔算鱼蛮。
新买得画舫将以为庵因作舟居诗·其八
作者：袁宏道
朝代：明

舟居元不即田功，稍与农家节令同。纵小也妨月额雨，虽暄不用卯头风。才闻摊税征渔户，又说抽丁报老翁。每被山民来借问，今年湖比几都丰。
新买得画舫将以为庵因作舟居诗·其六
作者：袁宏道
朝代：明

丝烟丝雨润江湄，又到花娇鸟嫩时。杜宇一身皆口颊，垂杨通体是腰肢。閒观水态思吴壁，暗记方言證楚辞。鸂鶒太文凫太野，就中洁白是银鸶。
新买得画舫将以为庵因作舟居诗·其十
作者：袁宏道
朝代：明

聊将幽思托芳菲，閒月閒花总息机。青草盖蹄黄犊喜，白波点尾翠禽飞。江篱不作牢骚咏，神女全抛艳粉衣。纵有志和难比我，我能容得鳜鱼肥。
新买得画舫将以为庵因作舟居诗·其十
作者：袁宏道
朝代：明
体裁：七言律诗

聊将幽思托芳菲，閒月閒花总息机。青草盖蹄黄犊喜，白波点尾翠禽飞。江蓠不作牢骚咏，神女全抛艳粉衣。纵有志和难比我，我能容得鳜鱼肥。
新买得画舫将以为庵因作舟居诗·其四
作者：袁宏道
朝代：明

鸥邻鱼社作新知，才唱杨枝又竹枝。风打白蘋来夏口，雨深斑竹过湘祠。不愁入目山无态，只怕磨心景要诗。唤作朱公些子似，当窗祗是欠西施。
新安江
作者：袁宏道
朝代：明

一里垂千折，一山近万盘。草髡和尚岭，石腐秀才滩。入峡逢天小，投厓叹鸟难。轻舟薄似纸，未惯也心寒。咫尺愁溪尽，萦回觉路疑。小舟尖似履，细缆密如丝。下水贪奇峻，归舟叹崄巇。相逢不用羡，亦有放流时。怪石穿江出，江寒石亦寒。或从舟底见，或作假山看。聚客多茶店，逢人上米滩。溪流虽较险，下水也平安。浪恶石尤恶，肤青骨亦青。玄岩听鬼语，野烧炙龙醒。树古疑唐族，碑攲或宋铭。可知太白老，浪说有猩猩。市郭全然少，崖邹大底同。溪云千片黑，山火一丝红。暴雨蒸沙气，高岩返去风。骤来应骤解，昨夜月如弓。山都吟复笑，猩语是耶非。易黑江湖面，纯青客旅衣。草根鱼子长，沙末燕儿飞。家信云梢去，郎归计日归。云细蒸山出，溪登见底空。买盐多妇女，羡水尽儿童。江有往来浪，神无南北风。暴流皆石齿，得失在头工。草丰不辨树，山隐却如烟。客舫因滩浅，牵夫傍兕眠。谁家朝奉去，几得少年还。历尽江儿水，嬴来合子钱。浪子由来苦，行人大抵劳。山云低压帽，溪雨恶侵袍。欲得恣心意，除非伐顶毛。将鸥与鹜比，毕竟是谁高。凉风沁石骨，快雨过山头。筏上行沙鼠，云中啸老猴。天长鸭绿水，斛许翰青舟。万里游垂尽，六休休未休。
新安江·其一
作者：袁宏道
朝代：明

一里垂千折，一山近万盘。草髡和尚岭，石腐秀才滩。入峡逢天小，投厓叹鸟难。轻舟薄似纸，未惯也心寒。
新安江·其七
作者：袁宏道
朝代：明

云细蒸山出，溪登见底空。买盐多妇女，羡水尽儿童。江有往来浪，神无南北风。暴流皆石齿，得失在头工。
新安江·其三
作者：袁宏道
朝代：明

怪石穿江出，江寒石亦寒。或从舟底见，或作假山看。聚客多茶店，逢人上米滩。溪流虽较险，下水也平安。
新安江·其九
作者：袁宏道
朝代：明

浪子由来苦，行人大抵劳。山云低压帽，溪雨恶侵袍。欲得恣心意，除非伐顶毛。将鸥与鹜比，毕竟是谁高。
新安江·其二
作者：袁宏道
朝代：明

咫尺愁溪尽，萦回觉路疑。小舟尖似履，细缆密如丝。下水贪奇峻，归舟叹崄巇。相逢不用羡，亦有放流时。
新安江·其五
作者：袁宏道
朝代：明

市郭全然少，崖邹大底同。溪云千片黑，山火一丝红。暴雨蒸沙气，高岩返去风。骤来应骤解，昨夜月如弓。
新安江·其八
作者：袁宏道
朝代：明

草丰不辨树，山隐却如烟。客舫因滩浅，牵夫傍兕眠。谁家朝奉去，几得少年还。历尽江儿水，嬴来合子钱。
新安江·其六
作者：袁宏道
朝代：明

山都吟复笑，猩语是耶非。易黑江湖面，纯青客旅衣。草根鱼子长，沙末燕儿飞。家信云梢去，郎归计日归。
新安江·其十
作者：袁宏道
朝代：明

凉风沁石骨，快雨过山头。筏上行沙鼠，云中啸老猴。天长鸭绿水，斛许翰青舟。万里游垂尽，六休休未休。
新安江·其四
作者：袁宏道
朝代：明

浪恶石尤恶，肤青骨亦青。玄岩听鬼语，野烧炙龙醒。树古疑唐族，碑攲或宋铭。可知太白老，浪说有猩猩。
新晴
作者：袁宏道
朝代：明

鸡鸣听远钟，凄清入寒峤。晓枕气微暄，纷纷檐鸟笑。花香乍袭人，窗涌一痕照。温风泫露光，尘敛青天耀。逸思如系鹰，系解心浩浩。出门见平湖，流水清面貌。村酤白瘿杯，沿堤呼所好。
方子公自真州入燕客死清源诗以哭之
作者：袁宏道
朝代：明

贫死何足悲，所悲为贫死。奄奄一息身，奔驰二千里。泣辞钟山云，梦渡吕梁水。百死到凊源，闻歌犹蹶起。新诗四五帙，函封寄杨子。蛇蚓不成书，获麟止于此。世相簿屡空，冥官岂相礼。气类自呼召，往见东野鬼。赢博即故乡，首丘端可已。肥马轻裘魂，谅非君所喜。
旃檀馆雨中限十一韵
作者：袁宏道
朝代：明

卧观残帖蠡，閒拨冷池灰。洗碗供梨汁，分垆炙芋魁。雉班穿砌笋，兔目长官槐。谢草吟三复，支堂看几回。思深泉透石，吟苦将衔枚。敝册胶春卤，花笺污晓煤。鵁飞频带子，鸠雨不通媒。种药愁沙涩，增栏值岸颓。茜衫宫长过，小服野人推。木壁涂番像，丹房裂净苔。菘菁欲放满，自起斮旁莱。
无念同余迎先伯修赋此为别
作者：袁宏道
朝代：明

痰石如何比老颜，才留筋骨在人间。一舟破衲慈明哭，几叶寒帆学士还。病久思归黄柏岭，衰来梦上戒坛山。江西湖北频来往，学得心閒似水閒。
无题
作者：袁宏道
朝代：明

富贵岂非情，荣枯未必平。破笼麾鸟去，斸竹放云行。穷骨耽书傲，寒毛看剑生。东方唇自腐，执戟竟何成。
无题送显宗禅师南归
作者：袁宏道
朝代：明

秋来芍药已无枝，老去湖蚕未有丝。古井澄澜乾欲尽，阿谁肠断比红儿。迦陵命命不同飞，又喜开笼放雪衣。莫向甜桃言苦李，羞将远志换当归。
无题送显宗禅师南归·其一
作者：袁宏道
朝代：明

秋来芍药已无枝，老去湖蚕未有丝。古井澄澜乾欲尽，阿谁肠断比红儿。
无题送显宗禅师南归·其二
作者：袁宏道
朝代：明

迦陵命命不同飞，又喜开笼放雪衣。莫向甜桃言苦李，羞将远志换当归。
日暮
作者：袁宏道
朝代：明

苍茫山几处，高下鸟千枝。野火烘云脚，霜风老地皮。安心权在酒，长日困于诗。除却閒居外，朝昏总不知。
旧太守徐滨岳观察岳阳偶道敝邑诗以送之
作者：袁宏道
朝代：明

江风滟滟绿条丝，父老争来拜戟支。门外熊轓攀处子，掌中貂虎弄婴儿。肝肠似月冰皆彻，惠泽如春草不知。一片酒香湖上石，摩苔重写洞庭碑。
早春过葵园次苏潜夫壁间韵余往过此八年矣
作者：袁宏道
朝代：明

高斋只在郭门间，世外佳人共往还。老去心情浑念水，重来竹树已连山。幽花近暖争先发，好鸟逢春尽不閒。别后新功何所验，临溪且照旧容颜。
早秋晓行入寺
作者：袁宏道
朝代：明

溪深菱芡香，花落读经床。露叶千畴拭，风梢一院凉。白头鹫目子，玄饮乌梅汤。转入村林去，瓶罍只自将。
早起入朝书册午间冲暑走城外别汤嘉宾晚赴刘元定饮时诸公已半酣赋得原字
作者：袁宏道
朝代：明

晓出铜龙署，暮归曲水村。座凉心乍贴，觥乱饮初喧。妥尾筠侵阁，长头客在门。公然去巾屣，奴态亦堪原。
昌平道中
作者：袁宏道
朝代：明

庵前乞得老僧茶，一派垂杨十里沙。乌笼白檐凭拣取，麝香李子枕头瓜。
昌平道中
作者：袁宏道
朝代：明

柳条新婉娈，麦陇渐柔丰。闪日云光薄，翻空旆影红。马嘶不见鬣，毂响但闻风。恰为青山去，青山尘雾中。
明空住柳浪五月附余舟南下别于归宗道上因作柳浪三叠以送之
作者：袁宏道
朝代：明

青池白石每谈空，销却寒缸几炷红。记取柳浪湖上柳，夜禅听尽碧丝风。碧溪影里一僧归，漾得云光上衲衣。记取柳浪湖上水，縠纹风起鹭鸶飞。不炉话尽晚窗烟，閒剔春芽自煮泉。记取柳浪湖上月，隔花呼起放生船。
明空住柳浪五月附余舟南下别于归宗道上因作柳浪三叠以送之·其一
作者：袁宏道
朝代：明

青池白石每谈空，销却寒缸几炷红。记取柳浪湖上柳，夜禅听尽碧丝风。
明空住柳浪五月附余舟南下别于归宗道上因作柳浪三叠以送之·其三
作者：袁宏道
朝代：明

不炉话尽晚窗烟，閒剔春芽自煮泉。记取柳浪湖上月，隔花呼起放生船。
明空住柳浪五月附余舟南下别余归宗道上因作柳浪三叠以送之·其一
作者：袁宏道
朝代：明
体裁：七言绝句

青池白石每谈空，销却银釭几炷红。记取柳浪湖上柳，夜禅愁听碧丝风。
明空住柳浪五月附余舟南下别余归宗道上因作柳浪三叠以送之·其三
作者：袁宏道
朝代：明
体裁：七言绝句

石垆话尽晚窗烟，閒剔春芽自煮泉。记取柳浪湖上月，隔花呼起放生船。
明空住柳浪五月附余舟南下别余归宗道上因作柳浪三叠以送之·其二
作者：袁宏道
朝代：明
体裁：七言绝句

碧溪影里一僧归，漾得云光上衲衣。记取柳浪湖上水，縠纹风起鹭鸶飞。
春分忽大雪同小修赋
作者：袁宏道
朝代：明
体裁：诗

湖光徭碧柳拖黄，青帝如何尚缟装。
似与夭桃添粉泽，柳同飞絮斗轻扬。
斜穿雾缕沾莺湿，乱卷风须诳蝶忙。
拟写烂蕉深雪里，怕人误作辋川庄。
春分忽大雪同小修赋
作者：袁宏道
朝代：明

湖光徭碧柳拖黄，青帝如何尚缟装。似与夭桃添粉泽，柳同飞絮斗轻扬。斜穿雾缕沾莺湿，乱捲风须诳蝶忙。拟写烂蕉深雪里，怕人误作辋川庄。
春日同谢于楚周观国小脩李澄之王尚夫崔晦之刘绳之过智者堂访度门法师
作者：袁宏道
朝代：明

数里碧阴森，高禅静亦吟。趁花来远涧，听鸟入平林。历尽摧车坂，稍存绕指金。浮尘都歇尽，未歇唾壶心。
春晓曲
作者：袁宏道
朝代：明

兰灯蕊绽白光残，隔花呼起夜歌鸾。琵琶转捩娇无力，博山欲炷龙脑寒。眉稍散黛重重拨，额角轻黄正正安。侍儿不语流莺语，海棠沉睡赤栏干。
春江引
作者：袁宏道
朝代：明

浓烟抺尽春沙暖，锦云炙日鸳鸯满。斜岚扑地夜鬟香，较取卓家黛深浅。苔光匀绿堆春简，尺阑题尽折枝短。桂桡一划破青天，办取藤鞋踏山眼。
春江引
作者：袁宏道
朝代：明

溪潋潋，草茙茙，野桃露滴珊瑚红。花气晓腥鱼子浪，柳枝晴扇麦苗风。美人罗袖扑香蕊，科斗旋旋丁子尾。百舌欲止复冲人，一声滴溜芳蹊里。
是日新晴
作者：袁宏道
朝代：明

一泓幽碧照篱门，偶为题名过远村。愁去东风消冻液，喜来春草迸苔痕。莺花又作新情看，山水间将旧谱温。东野浪仙谁在者，苦吟清句当招魂。
显灵宫夜归
作者：袁宏道
朝代：明

云头黯淡色如铁，扑衣打面旱沙热。六街泼墨气腾腾，几点风灯鬼明灭。铃铎当当辨古寺，走入衲僧蚕纸被。堕瓦抛椽雨阁眉，雷公腕脱车轮碎。长风捲地天吹坼，一星透出层云额。马蹄依旧送冲飙，炬火不光天路窄。电光熠熠谱华缯，细如姬发粗如绳。云山花鸟各呈态，天女飞丝绣不成。人言闪电是天笑，天翁何事频欢叫。嫦娥归魄织女藏，顽墨昏肓有何好。北安门外水沉路，溜点在檐雨在树。果然隔辙分晴阴，雨师似亦相回护。归来门巷无灯烛，北奴鞭婢旋煮粥。墨花一泻满吴笺，残雨疏疏滴檐竹。
显灵宫集诸公以城市山林为韵
作者：袁宏道
朝代：明

仙人杰阁俯王城，西山见雨北山晴。高云直接薰炉气，去宫百里闻铃声。古柏石干青虬枝，烟绡千尺屋十楹。东边奈子结老友，却忆往年梅客生。野花遮眼酒沾涕，塞耳愁听新朝事。邸报束作一筐灰，朝衣典与栽花市。新诗日日千馀言，诗中无一忧民字。旁人道我真聩聩，口不能荅指山翠。自从老杜得诗名，忧君爱国成儿戏。言既无庸嘿不可，阮家那得不沉醉。眼底浓浓一杯春，恸于洛阳年少泪。琳宫高处见西山，浓翠隐约高低鬟。几年桑孔算云烟，人间峦石无苍颜。白云向我意潸潸，欲从平地乞休閒。东郊西陇皆官亩，判取虚空任往还。松棚不阔浓浓阴，池沼不宽滟滟深。宾朋不众尽同心，言语无多足知音。三伏自然消暑气，何用深山嘉树林。
显灵宫集诸公以城市山林为韵·其一
作者：袁宏道
朝代：明

仙人杰阁俯王城，西山见雨北山晴。高云直接薰炉气，去宫百里闻铃声。古柏石干青虬枝，烟绡千尺屋十楹。东边奈子结老友，却忆往年梅客生。
显灵宫集诸公以城市山林为韵·其三
作者：袁宏道
朝代：明

琳宫高处见西山，浓翠隐约高低鬟。几年桑孔算云烟，人间峦石无苍颜。白云向我意潸潸，欲从平地乞休閒。东郊西陇皆官亩，判取虚空任往还。
显灵宫集诸公以城市山林为韵·其二
作者：袁宏道
朝代：明

野花遮眼酒沾涕，塞耳愁听新朝事。邸报束作一筐灰，朝衣典与栽花市。新诗日日千馀言，诗中无一忧民字。旁人道我真聩聩，口不能荅指山翠。自从老杜得诗名，忧君爱国成儿戏。言既无庸嘿不可，阮家那得不沉醉。眼底浓浓一杯春，恸于洛阳年少泪。
显灵宫集诸公以城市山林为韵·其四
作者：袁宏道
朝代：明

松棚不阔浓浓阴，池沼不宽滟滟深。宾朋不众尽同心，言语无多足知音。三伏自然消暑气，何用深山嘉树林。
显灵宫集诸公，以“城市山林”为韵（四首选—）
作者：袁宏道
朝代：明

野花遮眼酒沾涕，塞耳愁听新朝事；
邸报束作一筐灰，朝衣典与栽花市。
新诗日日千余言，诗中无一忧民字；
旁人道我真聩聩，口不能答指山翠。
自从老杜得诗名，忧君爱国成儿戏。
言既无庸默不可，阮家那得不沉醉？
眼底浓浓一杯春，恸于洛阳年少泪。
晓出柏乡
作者：袁宏道
朝代：明

未晓已先兴，轩车带睡登。官程胶齿饭，乡思折腰菱。野店歌鬟女，孤庵瀹鼎僧。不酲亦不醒，沙里鼓鼟鼟。
智者洞
作者：袁宏道
朝代：明

其下有龙渊，潜通印度天。云畴螺子地，雾顶树王年。就石为君枕，迷津指我船。向来神怪事，勿为小儒传。
暑中舟行入村舍偕冷云及明教居士
作者：袁宏道
朝代：明

深林枣实红，沙鸟立阴中。旷野云烧日，平川雨洗风。酒香知杜近，村静识年丰。渐看河桥上，提携有醉翁。抛却旧衫红，披蓑向此中。微云缥碧水，深树绿沈风。官税租能给，山赀了不丰。扑头随衲子，犹可作庞翁。
暑中舟行入村舍偕冷云及明教居士·其一
作者：袁宏道
朝代：明

深林枣实红，沙鸟立阴中。旷野云烧日，平川雨洗风。酒香知杜近，村静识年丰。渐看河桥上，提携有醉翁。
暑中舟行入村舍偕冷云及明教居士·其三
作者：袁宏道
朝代：明

抛却旧衫红，披蓑向此中。微云缥碧水，深树绿沈风。官税租能给，山赀了不丰。扑头随衲子，犹可作庞翁。
暮春偕同署诸君子饮郭外
作者：袁宏道
朝代：明

滑滑春流泻縠纹，岚光映照石榴裙。今朝止许谈风月，何日相从问水云。细雨户收山鸟喜，乱畦行尽草花薰。海棠枝底乌纱侧，未觉飞觥到十分。
暮春偕苏潜夫丘长孺李茂实僧宝方雪照出郭
作者：袁宏道
朝代：明

且复须臾坐，夕阳山气佳。人归烟雨寺，春到海棠花。茜甲缘畦吐，青溪带郭斜。楼台深隐隐，种竹定谁家。
暮春同王以明丘长孺苏潜夫魏二方游韦氏庄得宽字
作者：袁宏道
朝代：明

几叶茭蒲水，微风亦起澜。如何寻丈地，绰有江湖宽。种果栽花易，招鸥引鹭难。辋川如具礼，画里试思看。树历高云老，门临细水寒。乱中时有整，幽处偶然宽。芦笋芽将茁，槟榔蕊渐残。游鳞真可喜，梦不到渔竿。径路微微折，亭轩倍倍宽。经营百事善，物力屡朝看。果税分时敛，茶坊凑水安。袈裟幸自乐，何苦恋中冠。
暮春同王以明丘长孺苏潜夫魏二方游韦氏庄得宽字·其一
作者：袁宏道
朝代：明

几叶茭蒲水，微风亦起澜。如何寻丈地，绰有江湖宽。种果栽花易，招鸥引鹭难。辋川如具礼，画里试思看。
暮春同王以明丘长孺苏潜夫魏二方游韦氏庄得宽字·其三
作者：袁宏道
朝代：明

径路微微折，亭轩倍倍宽。经营百事善，物力屡朝看。果税分时敛，茶坊凑水安。袈裟幸自乐，何苦恋中冠。
暮春同王以明丘长孺苏潜夫魏二方游韦氏庄得宽字·其二
作者：袁宏道
朝代：明

树历高云老，门临细水寒。乱中时有整，幽处偶然宽。芦笋芽将茁，槟榔蕊渐残。游鳞真可喜，梦不到渔竿。
暮春同谢生汪生小修游北城临水诸寺至德胜桥水轩待月
作者：袁宏道
朝代：明

一曲池台半畹花，远山如髻隔层纱。南人作客多亲水，北地无春不苦沙。熟马惯行溪柳路，山僧解点密云茶。满川澄月千条缕，踏踏苍波过几家。无才终是乐官閒，何地何宾不解颜。乍叠乍铺风里水，半酣半醒雾中山。御沟板落金鳞出，宫树花翻乳燕还。浅绿疏黄是处有，泥人真自胜姬鬟。
暮春同谢生汪生小修游北城临水诸寺至德胜桥水轩待月·其一
作者：袁宏道
朝代：明

一曲池台半畹花，远山如髻隔层纱。南人作客多亲水，北地无春不苦沙。熟马惯行溪柳路，山僧解点密云茶。满川澄月千条缕，踏踏苍波过几家。
暮春同谢生汪生小修游北城临水诸寺至德胜桥水轩待月·其二
作者：袁宏道
朝代：明

无才终是乐官閒，何地何宾不解颜。乍叠乍铺风里水，半酣半醒雾中山。御沟板落金鳞出，宫树花翻乳燕还。浅绿疏黄是处有，泥人真自胜姬鬟。
暮春同黄无净曹季和黄昭质家伯修游高梁桥
作者：袁宏道
朝代：明

东风织溪面，细纬叠春罗。长波将人影，直直入宫河。一万树垂杨，无枝不系珂。阉贵马嘶风，挟弹睫前过。精蓝如兜率，朱碧鲜且多。微沙障西山，罗縠中青娥。随荫即张席，礼法捐烦苛。高车载美酒，倾泻若洪波。？路及严更，门尉稍谯呵。宪今禁肩蓝，醉卒控疲骒。
暮春同黄无净曹季和黄昭质家伯修游高梁桥
作者：袁宏道
朝代：明
体裁：古风

东风织溪面，细纬叠春罗。长波将人影，直直入宫河。一万树垂杨，无枝不系珂。阉贵马嘶风，挟弹睫前过。精蓝如兜率，朱碧鲜且多。微沙障西山，罗縠中青娥。随荫即张席，礼法捐烦苛。高车载美酒，倾泻若洪波。�路及严更，门尉稍谯呵。宪今禁肩蓝，醉卒控疲骒。
暮春游韦氏庄忆十二年前先伯修暨顾升伯李长卿偕游此地今伯修去世八年顾李二兄新以言去古人云未免有情谁能遣此潸然久之
作者：袁宏道
朝代：明

犹记天街白鼻騧，出门长是踏飞沙。几年夜雨慈恩寺，十度春风奈子花。石火仓忙思驻景，滩流清浅梦移家。东林法道衰如许，不见栽莲谢永嘉。
暮鸟投林和张明教
作者：袁宏道
朝代：明

雾卷复烟披，嘈嘈话许时。大都寻故侣，莫是拣高枝。半岭云千态，疏林月一规。夜寒风袅袅，归梦在天池。霞碧与山红，烟林绘谱中。乍啼缘见月，半妥为梢风。万点铺沙异，千畦带椟同。莫愁三匝苦，犹胜在金笼。渺渺辞沙屿，嘹嘹带远空。分行来树里，送影入池中。小艇烟江月，高楼晚箔风。佳人天末许，同此眄归鸿。
暮鸟投林和张明教·其一
作者：袁宏道
朝代：明

雾卷复烟披，嘈嘈话许时。大都寻故侣，莫是拣高枝。半岭云千态，疏林月一规。夜寒风袅袅，归梦在天池。
暮鸟投林和张明教·其三
作者：袁宏道
朝代：明

渺渺辞沙屿，嘹嘹带远空。分行来树里，送影入池中。小艇烟江月，高楼晚箔风。佳人天末许，同此眄归鸿。
暮鸟投林和张明教·其二
作者：袁宏道
朝代：明

霞碧与山红，烟林绘谱中。乍啼缘见月，半妥为梢风。万点铺沙异，千畦带椟同。莫愁三匝苦，犹胜在金笼。
曹以新
作者：袁宏道
朝代：明

踪迹人间冷，生濡一世疏。近花安酒曰，避雨约床书。文雅王元美，清夷孙太初。长庆名不死，有子亦为馀。
曾退如太史返棹江干雨甚宿杨上舍家令门僧持卷来观夜坐有怀敬题其末
作者：袁宏道
朝代：明

兰蕊坐销红，长吟短噫中。游天车轴雨，撼地户邮风。梦去云连峡，诗来翠扫空。习家地上酒，何事外山公。山鬼莫吹灯，羁心感少陵。话中江渺渺，卷里岫层层。岚重千畦衲，云开九节藤。联床今夜雨，空对岭南能。
曾退如太史返棹江干雨甚宿杨上舍家令门僧持卷来观夜坐有怀敬题其末·其一
作者：袁宏道
朝代：明
体裁：五言律诗

兰蕊坐销红，长吟短噫中。游天车轴雨，撼地户邮风。梦去云连峡，诗来翠扫空。习家地上酒，何事外山公。
曾退如太史返棹江干雨甚宿杨上舍家令门僧持卷来观夜坐有怀敬题其末·其二
作者：袁宏道
朝代：明

山鬼莫吹灯，羁心感少陵。话中江渺渺，卷里岫层层。岚重千畦衲，云开九节藤。联床今夜雨，空对岭南能。
曾退如雷何思过柳浪湖时退如初度有诗见示次韵荅之
作者：袁宏道
朝代：明

醉里乌藤手自扶，閒随鸥鹭过澄湖。一江浩雪浮箕舌，千亩深篁露顶颅。且与青娥删白发，保将五岳换三孤。烟峦好在消摇侣，惭愧虚名老顾厨。
曾长石诗来约以寒食见过用韵合之
作者：袁宏道
朝代：明

湖上腰如许，那能不系人。到门青李帖，屈指永和辰。笋蕨抽蔘嫩，旗枪战火新。云山无处少，只少自由身。
曾雷二太史过柳浪用杜韵
作者：袁宏道
朝代：明

云岚深几曲，五月气犹寒。月下兼花下，林端史水端。愁来诗监押，老至道遮阑。识得岁身计，尘劳也自安。劝我早经营，三山海上城。亦如怜素女，其那忤方平。青鸟曾经约，丹台也注名。竹枝江上雨，难道是无情。
曾雷二太史过柳浪用杜韵·其一
作者：袁宏道
朝代：明

云岚深几曲，五月气犹寒。月下兼花下，林端史水端。愁来诗监押，老至道遮阑。识得岁身计，尘劳也自安。
曾雷二太史过柳浪用杜韵·其二
作者：袁宏道
朝代：明

劝我早经营，三山海上城。亦如怜素女，其那忤方平。青鸟曾经约，丹台也注名。竹枝江上雨，难道是无情。
月下
作者：袁宏道
朝代：明

明月照我身，宿鹭熟吾貌。床几落柯文，临风忽一笑。净月贮空潭，如以照衔照。递互发光明，幽阴洗晴耀。面石张枯桐，自发凄寒调。疾风传远林，万类振清窍。
月下偶成
作者：袁宏道
朝代：明

冗懒遂成性，人皆笑此翁。坐依藤架月，行傍藕塘风。万事溪声外，一生云影中。自从甘曲枕，不复梦三公。
月下坐小阁
作者：袁宏道
朝代：明

雏女笑咿哑，疏帘委委斜。酒浇清苦月，诗慰寂寥花。影落回风雁，先分坐树鸦。侍儿供茗碗，幽事在山家。
月下过小修净绿堂试吴客所饷松萝茶
作者：袁宏道
朝代：明

碧芽拈试火前新，洗却诗肠数斗尘。江水又逢真陆羽，吴瓶重泻旧翁春。和云题去连筐叶，与月同来醉道人。竹影一堂修碧冷，乳花浮动雪鳞鳞。
月夜归来与长孺道旧仍用前韵
作者：袁宏道
朝代：明

盛事那堪记，衰来亦自悲。看穷烟柳地，老尽露桃枝。算酒休论石，税花莫计池。平生心种种，难及壮时为。
月夜登良乡塔冈与子公诸友作别
作者：袁宏道
朝代：明

秋水潋潋滴青雾，城外人家城里树。白埃一道冲红亭，正是马蹄离别处。荒垣残叶几家村，千厓洗尽月波痕。乡关十路九貂虎，未知托钵向何门。惊禽一羽分烟去，云路沉沉安可论。
有所思
作者：袁宏道
朝代：明

人生如驿骑，往复无停勒。胸怀无尽丝，漫天作虚织。秋霜与春风，乘间递为贼。哀老迫红颜，白髭传消息。积雪填枯井，井深填不得。眉棱万斤重，白日沉幽墨。欲行戒崄难，欲飞防缯弋。
服卿访余柳浪不遇俟我沙头既归服卿再至遂用韵赠之
作者：袁宏道
朝代：明

千里劳君至，三秋俟我归。柳残多叶字，莲解一池衣。逸格临杯见，新思入路微。云山心总在，未与宿根违。
望乡
作者：袁宏道
朝代：明

无日无乡梦，空街与大堤。白长香米熟，青浅麦芽齐。荻月铺双寺，渔双冷孟溪。长江无尽处，渐觉雁飞低。
望嵩少
作者：袁宏道
朝代：明

客程行尽太行山，又见嵩高紫翠间。料得有人山上笑，红尘如海没朱颜。欲从影里问胡僧，车马劳劳谢不能。纵有洗尘千涧水，夏虫那可叩坚冰。
望嵩少·其一
作者：袁宏道
朝代：明

客程行尽太行山，又见嵩高紫翠间。料得有人山上笑，红尘如海没朱颜。
望嵩少·其二
作者：袁宏道
朝代：明

欲从影里问胡僧，车马劳劳谢不能。纵有洗尘千涧水，夏虫那可叩坚冰。
望渌萝山有怀江渌萝
作者：袁宏道
朝代：明

好在青溪曲，岩花石乳新。空闻流水引，不见渌萝人。明月层层岫，乌纱而面尘。十年求道侣，能不忆仙邻。
期苏潜夫游玉泉竟月不至及至而余复以大人病疮归于其行也诗以讯之
作者：袁宏道
朝代：明

江程才隔一牛鸣，人事参差奈此行。枉把青山来作梦，孤他白石上题名。花间废巷查遗迹，雪后崩崖战水声。到日天台应寄讯，讲堂久矣待袁生。
村居杂题
作者：袁宏道
朝代：明

古柳半心枯，楼台泻碧湖。山花权作侑，溪鸟乍名奴。邻叟询难字，田家挂历图。老松饶韵格，屋底近千株。稍似朱衣巷，儿童问礼诗。一村垂大带，十里望丹旗。小榜依蛮市，枯扬引水祠。树皮如藓石，老尽寄生枝。
村居杂题·其一
作者：袁宏道
朝代：明

古柳半心枯，楼台泻碧湖。山花权作侑，溪鸟乍名奴。邻叟询难字，田家挂历图。老松饶韵格，屋底近千株。
村居杂题·其二
作者：袁宏道
朝代：明

稍似朱衣巷，儿童问礼诗。一村垂大带，十里望丹旗。小榜依蛮市，枯扬引水祠。树皮如藓石，老尽寄生枝。
杪秋陪祀山陵同陶孝若黄道元谢响泉入仙人洞洞奇绝去驰道二里许
作者：袁宏道
朝代：明

红叶霜花积几重，青山蜕骨走眠龙。伊祈善卷俱陈迹，各向秋云占一峰。
林兰阁同王以明先生及尚父谢道人小集偶成
作者：袁宏道
朝代：明

凉月下空疏，萧萧静者居。休心花事断，忌药酒船虚。竹外披烟鹤，尊前带子鱼。盘飧聊复尔，商略古人书。
柳
作者：袁宏道
朝代：明

晴江滟滟鸭头丝，半管春情半别离。不知陶老缘何事，也向东篱插几枝。牵愁带绪弱烟中，销却东邻几颊红。欲把无盐比西子，老髯时复立春风。少年容易起悲酸，每为春条惹肺肝。而今心老烟灰灭，只作遮篱映水看。
柳·其一
作者：袁宏道
朝代：明

晴江滟滟鸭头丝，半管春情半别离。不知陶老缘何事，也向东篱插几枝。
柳·其三
作者：袁宏道
朝代：明

少年容易起悲酸，每为春条惹肺肝。而今心老烟灰灭，只作遮篱映水看。
柳·其二
作者：袁宏道
朝代：明

牵愁带绪弱烟中，销却东邻几颊红。欲把无盐比西子，老髯时复立春风。
柳枝词
作者：袁宏道
朝代：明

江南柳絮已纷飞。河北垂杨未折枝。一种青娥娇眼女，南家嫁早北家迟。
柳枝词
作者：袁宏道
朝代：明
体裁：词

江南柳絮已纷飞，河北垂杨未折枝。一种青娥娇眼女，南家嫁早北家迟。
柳浪偕诸客偶题时午节将至
作者：袁宏道
朝代：明

榴花历历烂青枝，又到分丝剪艾时。布谷语乾辞社老，寒皋舌长畏童儿。酒人每自欺新户，骚客频来竞险诗。花路柳关闲不启，免将肉面照清池。
柳浪初正
作者：袁宏道
朝代：明

旋赊白发号衰翁，旧业今缘次第空。山鸟乍闻新格磔，峡僧遥寄小玲珑。坐消纤雨轻阴日，閒踏疏黄浅碧风。收拾方桥与兰桨，待看红萼慢流中。
柳浪杂咏
作者：袁宏道
朝代：明

假寐日高舂，青山落枕中。水含苍藓色，窗满碧畴风。适性营花石，书方去鸟虫。酒人多道侣，醉里也谈空。蕉衫乌角中，半衲半村民。蒋药常占日，浇花每刻辰。涧毛分净侣，瀼水贷西邻。卒岁学为稼，樊须也小人。得得寻花去，冲烟过柳居。见僧询母字，为客检方书。幽梦通巢鹤，閒心系沼鱼。浮尘无可竞，竞得也空虚。
柳浪杂咏·其一
作者：袁宏道
朝代：明

假寐日高舂，青山落枕中。水含苍藓色，窗满碧畴风。适性营花石，书方去鸟虫。酒人多道侣，醉里也谈空。
柳浪杂咏·其三
作者：袁宏道
朝代：明

得得寻花去，冲烟过柳居。见僧询母字，为客检方书。幽梦通巢鹤，閒心系沼鱼。浮尘无可竞，竞得也空虚。
柳浪杂咏·其二
作者：袁宏道
朝代：明

蕉衫乌角中，半衲半村民。蒋药常占日，浇花每刻辰。涧毛分净侣，瀼水贷西邻。卒岁学为稼，樊须也小人。
柳浪雨中时亲朋多自场中归
作者：袁宏道
朝代：明

自起约书床，炉烟细细长。稍呼营酒客，新试焙茶方。夜雨花棚绽，朝盘豆角香。亲朋递来往，閒与校头场。
柳浪馆
作者：袁宏道
朝代：明

遍将蓝沈浸春颜，风柳鬖鬖九尺鬟。鹤过几回沉影去，僧来时复带云还。閒疏滞叶通邻水，拟典荒居作小山。欲住维摩容得否，湖亭才得两三间。一春博得几开颜，欲买湖居先买閒。鹤有累心犹被斥，梅无高韵也遭删。凿窗每欲当流水，咏物长如画远山。客雾屯烟青箧里，不知僧在那溪湾。
柳浪馆·其一
作者：袁宏道
朝代：明

遍将蓝沈浸春颜，风柳鬖鬖九尺鬟。鹤过几回沉影去，僧来时复带云还。閒疏滞叶通邻水，拟典荒居作小山。欲住维摩容得否，湖亭才得两三间。
柳浪馆·其二
作者：袁宏道
朝代：明

一春博得几开颜，欲买湖居先买閒。鹤有累心犹被斥，梅无高韵也遭删。凿窗每欲当流水，咏物长如画远山。客雾屯烟青箧里，不知僧在那溪湾。
柳浪馆同龚散木小修赋得雪中新柳
作者：袁宏道
朝代：明

缬青萦白几千条，胡粉聊将赠舞腰。当日辋川无此景，强于雪里写芭蕉。
柳浪馆月中泛舟
作者：袁宏道
朝代：明

烟树湿茙茙，残缸细隐红。池容通国水，柳散一城风。僧静能消月，庭方好贮空。幽窗渔梵冷，童子印香终。
柳浪馆杂咏
作者：袁宏道
朝代：明

柳匝层层水，花纷曲曲堤。古藤随意拙，熟鸟任情啼。寄客诗题岳，招僧语隔溪。菱蒲分外长，渐与竹栏齐。偶然修竹里，新鸟一回闻。鸡下翻盆石，僧归语峤云。纵风生水态，任月织波文。莫遣鸥凫去，频来只有君。饶水饶烟地，谅花临柳居。经营成净社，穿凿架僧庐。小作番唐像，闲堆农圃书。主人荤血断，鹤亦念溪鱼。斋阁行将近，迂回又隔蹊。八窗中远水，万柳外长堤。凿曲添鱼舍，芟枝减鹤栖。无人残暴汝，宜近亦宜低。
柳浪馆杂咏·其一
作者：袁宏道
朝代：明

柳匝层层水，花纷曲曲堤。古藤随意拙，熟鸟任情啼。寄客诗题岳，招僧语隔溪。菱蒲分外长，渐与竹栏齐。
柳浪馆杂咏·其三
作者：袁宏道
朝代：明

饶水饶烟地，谅花临柳居。经营成净社，穿凿架僧庐。小作番唐像，闲堆农圃书。主人荤血断，鹤亦念溪鱼。
柳浪馆杂咏·其二
作者：袁宏道
朝代：明

偶然修竹里，新鸟一回闻。鸡下翻盆石，僧归语峤云。纵风生水态，任月织波文。莫遣鸥凫去，频来只有君。
柳浪馆杂咏·其四
作者：袁宏道
朝代：明

斋阁行将近，迂回又隔蹊。八窗中远水，万柳外长堤。凿曲添鱼舍，芟枝减鹤栖。无人残暴汝，宜近亦宜低。
桃花流水引
作者：袁宏道
朝代：明

华阳巾子碧绦环，紫府帘前旧押班。阿母筵头争一掷，醉中输却小蓬山。路逢箫史不回身，风袅芙蓉绣领巾。云里自然清格少，但凭闺艳作仙人。袖却红云侍紫皇，诙谐长是困东方。乍来不识天颜笑，只道频嘘列缺光。夜深仙犬吠花关，私过云英与玉环。天上看来偷律重，玉桃一颗谪人间。扫断红霞陌上尘，青鸾白凤集仙真。吹笙捣药皆厮品，要作蓬山骂坐人。斗草筵前霞作堆，花宫无事滥驱雷。麻姑向说水清浅，又过扶桑看一回。东海群儿拜木公，腰间常系凤凰笼。绛裙一舞二山去，惊起扶摇满翅风。光碧堂前催赐衣，少年天女弱腰围。而今花样新奇甚，不用银河织锦机。尽到朝元会上来，春风坐遍小琼台。閒听蔡诞输龙语，引得诸仙笑似雷。浇尽银湾水作田，全凭奇僻傲诸仙。老来犹自耽儿戏，弱水洋中泛铁船。
桃花流水引·其一
作者：袁宏道
朝代：明

华阳巾子碧绦环，紫府帘前旧押班。阿母筵头争一掷，醉中输却小蓬山。
桃花流水引·其七
作者：袁宏道
朝代：明

东海群儿拜木公，腰间常系凤凰笼。绛裙一舞二山去，惊起扶摇满翅风。
桃花流水引·其三
作者：袁宏道
朝代：明

袖却红云侍紫皇，诙谐长是困东方。乍来不识天颜笑，只道频嘘列缺光。
桃花流水引·其九
作者：袁宏道
朝代：明

尽到朝元会上来，春风坐遍小琼台。閒听蔡诞输龙语，引得诸仙笑似雷。
桃花流水引·其二
作者：袁宏道
朝代：明

路逢箫史不回身，风袅芙蓉绣领巾。云里自然清格少，但凭闺艳作仙人。
桃花流水引·其五
作者：袁宏道
朝代：明

扫断红霞陌上尘，青鸾白凤集仙真。吹笙捣药皆厮品，要作蓬山骂坐人。
桃花流水引·其八
作者：袁宏道
朝代：明

光碧堂前催赐衣，少年天女弱腰围。而今花样新奇甚，不用银河织锦机。
桃花流水引·其六
作者：袁宏道
朝代：明

斗草筵前霞作堆，花宫无事滥驱雷。麻姑向说水清浅，又过扶桑看一回。
桃花流水引·其十
作者：袁宏道
朝代：明

浇尽银湾水作田，全凭奇僻傲诸仙。老来犹自耽儿戏，弱水洋中泛铁船。
桃花流水引·其四
作者：袁宏道
朝代：明

夜深仙犬吠花关，私过云英与玉环。天上看来偷律重，玉桃一颗谪人间。
桃花源和靖节韵
作者：袁宏道
朝代：明

一笑叩烟岚，白云今几世。桃花不肯流，溪水无情逝。？开浑沌亡，朴散羲黄废。青山一舍邮，仙家偶来憩。白头老黄冠，茧手事耕艺。呵呼随里胥，鞭笞了官蜕。岫老鹧鹄斑，溪流琉璃吠。日供冠裳驺，宁晓芰荷掣。缅想紫芝人，骖云几相诣。洞府帘堂深，云霞空凛厉。天人一昏旦，人间百馀岁。宇宙何不有，谩劳作聪慧。迂儒饱世情，俗肠非境界。纷纷辨伪真，等为方内蔽。常闻列子风，可以驾烟外。长驱入仙林，编觅心所契。
桃花源和靖节韵
作者：袁宏道
朝代：明
体裁：古风

一笑叩烟岚，白云今几世。桃花不肯流，溪水无情逝。�开浑沌亡，朴散羲黄废。青山一舍邮，仙家偶来憩。白头老黄冠，茧手事耕艺。呵呼随里胥，鞭笞了官蜕。岫老鹧鹄斑，溪流琉璃吠。日供冠裳驺，宁晓芰荷掣。缅想紫芝人，骖云几相诣。洞府帘堂深，云霞空凛厉。天人一昏旦，人间百馀岁。宇宙何不有，谩劳作聪慧。迂儒饱世情，俗肠非境界。纷纷辨伪真，等为方内蔽。常闻列子风，可以驾烟外。长驱入仙林，编觅心所契。
桃花雨
作者：袁宏道
朝代：明

浅碧深红大半残，恶风催雨剪刀寒。桃花不比杭州女，洗却胭脂不耐看。
梅花
作者：袁宏道
朝代：明

空阶绿净影疏斜，戏把清枝压鬓华。老去已无儿女态，春来犹爱典刑花。苍云白石长相对，明月寒塘自作家。槟却垆香与尊酒，幅巾聊试武夷茶。瘦枝逸格总天真，不属东风旖旎尘。尚有蜡梅为佞倖，可无修竹作同人。花前乍许孙登啸，座上唯容靖节巾。国艳名葩世岂少，祗缘无此秀丰神。
梅花·其一
作者：袁宏道
朝代：明

空阶绿净影疏斜，戏把清枝压鬓华。老去已无儿女态，春来犹爱典刑花。苍云白石长相对，明月寒塘自作家。槟却垆香与尊酒，幅巾聊试武夷茶。
梅花·其二
作者：袁宏道
朝代：明

瘦枝逸格总天真，不属东风旖旎尘。尚有蜡梅为佞倖，可无修竹作同人。花前乍许孙登啸，座上唯容靖节巾。国艳名葩世岂少，祗缘无此秀丰神。
梦中得诗醒记中二联足成之
作者：袁宏道
朝代：明

散发长吟縠水边，吹烟唾月小游仙。也知紫阁双扉梦，不破青溪半枕眠。避客偶然抛竹屦，邀僧埘一上花船。无心更著红衫去，学得寒灰苦未禅。
梦中题尊经阁醒后述之博笑
作者：袁宏道
朝代：明

壮哉尊经阁，缥缈入烟雾。千山列鲁儒，拱揖不知数。俗竞形家言，两塔遥相顾。累土作尖峰，上有参天树。海阳多贾人，纤啬饶积聚。握算不十年，丰于大盈库。富也而可求，执鞭所忻慕。金口亲传宣，语在述而处。师与商孰贤，赐与回孰富。多少穷乌纱，皆被子曰误。
梦子髯
作者：袁宏道
朝代：明

渺渺山行路，青石荷盘盘。男儿念同袍，诀绝伤肺肝。同袍入我梦，展转忽无端。欲言不能陈，俛首但长叹。踏雪穿松径，长笑倚朱栏。四顾无僮仆，云气黑漫漫。挥手辞我去，突发无巾冠。出门三两大，当道吠君还。前日送君行，君言举体酸。今宵梦若此，得无小未安。觉来三叹息，举首泪阑干。
梦诗
作者：袁宏道
朝代：明

梦国不离枕，枕上觅不得。当其在梦时，有枕亦不识。醒里梦元空，梦中醒亦灭。安知醒天地，无枕在其侧。梦醒若循环，谁幻复谁实。
梨花初月夜
作者：袁宏道
朝代：明

梨花初点贴窗流，斜月笙萧处处楼。醉里不知花是影，隔纱惊唤小杨州。
梨花初月夜
作者：袁宏道
朝代：明

梨花疏点贴窗流，斜月笙箫处处楼。醉里不知花是影，隔纱惊唤小扬州。
棹歌行·妾家白苹洲
作者：袁宏道
朝代：明

妾家白苹洲，随风作乡土；
弄篙如弄铖，不曾拈一缕。
四月鱼苗风，随君到巴东；
十月洗河水；送君发扬子。
扬子波势恶，无风浪亦作；
江深得鱼难，鹧鸶充餻臛。
生子若凫雏，穿江复入湖；
长时剪荷叶，与儿作衣襦。
横塘渡
作者：袁宏道
朝代：明

横塘渡，临水步。郎西来，妾东去。妾非倡家人，红楼大姓妇。吹花误唾郎，感郎千金顾。妾家住虹桥，朱门十字路。认取辛夷花，莫过杨梅树。
次定川和壁间韵
作者：袁宏道
朝代：明

岁岁疲车马，劳劳憩此州。精神渐耗减，名字益虚浮。斜月微茫岫，平河散漫流。西溪莲在否，持语去年鸥。
次峰字韵
作者：袁宏道
朝代：明

平常心远处，即是最高峰。小辟池三亩，横开室几重。花枝宜古瘦，酒味去甘浓。莫道追随厌，读书老亦慵。延沼添回道，当窗卓小峰。书来燕雪满，梦去越山重。谷水烹茶冽，螺烟渗纸浓。经冬人事减，多半为花慵。
次峰字韵·其一
作者：袁宏道
朝代：明

平常心远处，即是最高峰。小辟池三亩，横开室几重。花枝宜古瘦，酒味去甘浓。莫道追随厌，读书老亦慵。
次峰字韵·其二
作者：袁宏道
朝代：明

延沼添回道，当窗卓小峰。书来燕雪满，梦去越山重。谷水烹茶冽，螺烟渗纸浓。经冬人事减，多半为花慵。
次良乡
作者：袁宏道
朝代：明

劳碌岂堪怜，心情亦自偏。閒中长似郁，途里却翛然。草屦多生业，名山老去缘。云岚成妄想，渴梦走鸣泉。
步小修韵怀景升
作者：袁宏道
朝代：明

江涛日夜锁梅冶，长髯仙人在其下。歌楼夜雨蜡灯红，袖压金厄点筹马。箧中时有青铜泪，宾客无欢神色醉。欲将心腹苦干人，前门投刺后门避。世人眼塞开元钱，郡能读得贞观字。百万抛来李白穷，十千唾手袁羊戏。沟水至清河至浊，汉宫不重东方朔。火池老尽垂天翼，斥鴳公然乘羊角。
残冬选曹乏人戴星出入不觉过春感而赋此
作者：袁宏道
朝代：明

若问曹中事，但观鬓上丝。经年未见水，初度也无诗。夜月閒杯子，春光恼侍儿。西郊有游骑，唯汝不相宜。
毕少参舟中见武录知丘长孺被落诗以悲之
作者：袁宏道
朝代：明

鞭策麒麟柴车下，疾走不能先驽马。客座见书身毛寒，泻水高谈为君哑。穿杨万辈岂易君，胸中奇丽如春冶。早知大黄亦误人，悔卖囊中未央瓦。嗟乎长孺臂在身、韬在腹，弹射百家蒐九流，驱使兔毫如箭镞。
水仙花
作者：袁宏道
朝代：明

琢尽扶桑花作肌，冷光真与雪相宜。但从姑射皆仙种，莫道梁家是侍儿。
水心崖
作者：袁宏道
朝代：明

狞龙负巨山，一往冰潭睡。春沬与秋澜，洗尽青山蜕。石肤鉴水光，递互发清丽。转盻分瘦妍，生动各有意。我欲举铁网，拔出珊瑚翠。付与种桃人，置之花深地。他时携枰来，石上聊一戏。
汉阳萧仲子参知山亭清话
作者：袁宏道
朝代：明

平平数点岫，大水发妖倩。鳞鳞万室瓦，以山增奇艳。檐际织波纹，盌里落霞片。风樯对岸出，人影隔江见。是日云态繁，薄阴与晴战。漏光缬水花，净眼生微眴。三山五湖舫，只此大江面。几人厉霜刀，割尽闲尘罥。无发可留青，何绳堪系电。为问橘皮仙，江渚几回变。
汉阳萧仲子参知山亭清话
作者：袁宏道
朝代：明
体裁：古风

平平数点岫，大水发妖倩。鳞鳞万室瓦，以山增奇艳。檐际织波纹，碗里落霞片。风樯对岸出，人影隔江见。是日云态繁，薄阴与晴战。漏光缬水花，净眼生微眴。三山五湖舫，只此大江面。几人厉霜刀，割尽闲尘罥。无发可留青，何绳堪系电。为问橘皮仙，江渚几回变。
汉阳过王章甫葵园和二仲韵
作者：袁宏道
朝代：明

户外即遥岑，寒香渐出林。增池缘亩阔，疏竹为庭阴。烟雪裁为句，风泉写入琴。欲知桐性老，火里试焦音。
汉阳逢丘长孺
作者：袁宏道
朝代：明

不是频游地，如何亦遇君。相看唯惜死，所问不离云。白帢增官韵，黄蕉织水纹。冶心今较可，敝笈委缃裙。解跃穿花辔，学披细叶衣。诗于七字长，面较别时肥。怒石当江立，腥鸢跕水飞。他时蒲社饮，倍感友朋稀。
汉阳逢丘长孺·其一
作者：袁宏道
朝代：明

不是频游地，如何亦遇君。相看唯惜死，所问不离云。白帢增官韵，黄蕉织水纹。冶心今较可，敝笈委缃裙。
汉阳逢丘长孺·其二
作者：袁宏道
朝代：明

解跃穿花辔，学披细叶衣。诗于七字长，面较别时肥。怒石当江立，腥鸢跕水飞。他时蒲社饮，倍感友朋稀。
江上
作者：袁宏道
朝代：明

桃花春水满江头，独拥佳人翡翠楼。谁抱琵琶江口上，声声弹出小梁州。二月王花接郡城，绛桃垂柳独分明。请看高冢宫人草，别作青春一段情。
江上
作者：袁宏道
朝代：明

白雾迷荒楚，青流带远空。沙平晴献雪，树老夜屯风。旷野眠饥兕，孤洲落晚鸿。布帆如屋里，何处有城中。
江上·其一
作者：袁宏道
朝代：明

桃花春水满江头，独拥佳人翡翠楼。谁抱琵琶江口上，声声弹出小梁州。
江上·其二
作者：袁宏道
朝代：明

二月王花接郡城，绛桃垂柳独分明。请看高冢宫人草，别作青春一段情。
江上见数渔舟为公卒所窘
作者：袁宏道
朝代：明

钓竿拂晓霜，衣薄芦花絮。一亩不籍官，也被官差去。浪道渔家乐，供输亦未閒。君欲长安稳，隐于徒隶间。
江上见数渔舟为公卒所窘·其一
作者：袁宏道
朝代：明

钓竿拂晓霜，衣薄芦花絮。一亩不籍官，也被官差去。
江上见数渔舟为公卒所窘·其二
作者：袁宏道
朝代：明

浪道渔家乐，供输亦未閒。君欲长安稳，隐于徒隶间。
江上送别
作者：袁宏道
朝代：明

飒飒征鸿带雨飞，孤帆无计驻斜晖。西风兰杜香流水，落日云霞浣客衣。野店无人花自发，秋江有路梦先归。年来赠别伤同调，郢曲如君和者稀。
江南子
作者：袁宏道
朝代：明

鹦鹉梦残晓鸦起，女眼如秋面似水。皓腕生生白藕长，回身自约青鸾尾。不道别人看断肠，镜前每自销魂死。锦衣白马阿谁哥，郎不如卿奈妾何。白玉蒙沙花出泥，东家老汉得娇妻。少年不道妾心苦，夜夜门前乱乌啼。妾心甘作井底水，郎君错走路旁蹊。谁家门前无鹞子，归去且自看家鸡。蜘蛛生采解织罗，吴儿十五能娇歌。旧曲嘹厉商声紧，新腔啴缓务头多。一拍一箫一寸管，虎丘夜夜石苔暖。家家宴喜串歌儿，红女停捘田畯懒。湖蚕吐练光如水，叶娘夜织金阊里。熟作绫绒生作纱，桃尽虫鱼与花蕊。年年宫样换新机，一虫能作几？丝。父当解户兄塘长，官家头运五月时。白面青髭美少年，朝役五木暮摊钱。百千一注不洗手，赢来赌取少娃眠。男儿作事勿偃蹇，黄金博尽终当转。莫道腰间无一文，闺中少妇犹堪典。
江南子·其一
作者：袁宏道
朝代：明

鹦鹉梦残晓鸦起，女眼如秋面似水。皓腕生生白藕长，回身自约青鸾尾。不道别人看断肠，镜前每自销魂死。锦衣白马阿谁哥，郎不如卿奈妾何。
江南子·其三
作者：袁宏道
朝代：明

蜘蛛生采解织罗，吴儿十五能娇歌。旧曲嘹厉商声紧，新腔啴缓务头多。一拍一箫一寸管，虎丘夜夜石苔暖。家家宴喜串歌儿，红女停捘田畯懒。
江南子·其二
作者：袁宏道
朝代：明

白玉蒙沙花出泥，东家老汉得娇妻。少年不道妾心苦，夜夜门前乱乌啼。妾心甘作井底水，郎君错走路旁蹊。谁家门前无鹞子，归去且自看家鸡。
江南子·其五
作者：袁宏道
朝代：明

白面青髭美少年，朝役五木暮摊钱。百千一注不洗手，赢来赌取少娃眠。男儿作事勿偃蹇，黄金博尽终当转。莫道腰间无一文，闺中少妇犹堪典。
江南子·其四
作者：袁宏道
朝代：明

湖蚕吐练光如水，叶娘夜织金阊里。熟作绫绒生作纱，桃尽虫鱼与花蕊。年年宫样换新机，一虫能作几？丝。父当解户兄塘长，官家头运五月时。
江南子·其四
作者：袁宏道
朝代：明
体裁：古风

湖蚕吐练光如水，叶娘夜织金阊里。熟作绫绒生作纱，桃尽虫鱼与花蕊。年年宫样换新机，一虫能作几�丝。父当解户兄塘长，官家头运五月时。
江崩及城
作者：袁宏道
朝代：明

城郭荒如许，迁来得几时。江通夔子国，潮打武侯祠。六代馀封在，三分故里疑。焉知深谷底，不有万山碑。
江涨
作者：袁宏道
朝代：明

滟滪三冬雪，潇湘五月波。疾流翻地转，远势触云过。县尉临江祭，巴人下水歌。世平无孟珙，父老恨如何。
江行
作者：袁宏道
朝代：明

霞彩收晴色，澄波媚夕晖。饥鹰奔树冷，沙樢触人飞。墩叟迎儿出，乡童负犬归。少年饶酒力，何事怯寒威。
汤嘉宾以使事入江西将遍游诸名胜诗以送之
作者：袁宏道
朝代：明

碧渚苍云路，长帆几叶还。趁秋行九子，携谱看庐山。采药灵溪见，映花石户关。孤藤双竹屦，听尽水潺湲。亦解惊人语，干君数倍难。片鳞犹变化，尺水尚波澜。万卉经春烂，千山过月寒。欲知才大小，试取昔贤看。九派浔阳地，寒潮一叶通。少年姑狡狯，太舌石玲珑。触路飞泉雨，扪碑怪穴风。到时秋正老，江景绘丹枫。携去山盈袖，书来墨满岩。岚光疲瘦仆，泉水洗尘衫。识遍金仙侣，搜残玉简函。楚云青咫尺，汉水莫停帆。
汤嘉宾以使事入江西将遍游诸名胜诗以送之·其一
作者：袁宏道
朝代：明

碧渚苍云路，长帆几叶还。趁秋行九子，携谱看庐山。采药灵溪见，映花石户关。孤藤双竹屦，听尽水潺湲。
汤嘉宾以使事入江西将遍游诸名胜诗以送之·其三
作者：袁宏道
朝代：明

九派浔阳地，寒潮一叶通。少年姑狡狯，太舌石玲珑。触路飞泉雨，扪碑怪穴风。到时秋正老，江景绘丹枫。
汤嘉宾以使事入江西将遍游诸名胜诗以送之·其二
作者：袁宏道
朝代：明

亦解惊人语，干君数倍难。片鳞犹变化，尺水尚波澜。万卉经春烂，千山过月寒。欲知才大小，试取昔贤看。
汤嘉宾以使事入江西将遍游诸名胜诗以送之·其四
作者：袁宏道
朝代：明

携去山盈袖，书来墨满岩。岚光疲瘦仆，泉水洗尘衫。识遍金仙侣，搜残玉简函。楚云青咫尺，汉水莫停帆。
汤嘉宾邀同顾升伯李长卿唐君平游草桥别墅
作者：袁宏道
朝代：明

郊居绝胜午桥庄，南客行来眼亦忙。马上乍逢蒲苇地，梦中移入水烟乡。疏林透户凉风出，翠叶平池急雨香。危石幽篁相对冷，一庭清影话潇湘。
沈母篇为萧山令沈广乘年兄赋
作者：袁宏道
朝代：明

女霜五月流空槛，碧海无波白日敛。赎得遗编苦教儿，泪作笔花血作点。头白眼酸轲名立，部疏得报温纶及。转将深痛畏儿知，当面堆欢背面泣。湘湖水白萧山青，花光云片满公庭。惭无一钱将供母，闭门亲写法王经。
沧洲逢瞿太虚运使问及近事偶题
作者：袁宏道
朝代：明

问我京华事，动君一日愁。添多新世态，无复旧交游。北寺凉阴尽，西堂讲席收。烟光逐日改，那不念归休。白帢生蕉屦，知君亦悼亡。忧时心耿耿，学道鬓苍苍。老衲同三昧，稚儿守一床。所惭不共隐，魂魄滞他方。
沧洲逢瞿太虚运使问及近事偶题·其一
作者：袁宏道
朝代：明

问我京华事，动君一日愁。添多新世态，无复旧交游。北寺凉阴尽，西堂讲席收。烟光逐日改，那不念归休。
沧洲逢瞿太虚运使问及近事偶题·其二
作者：袁宏道
朝代：明

白帢生蕉屦，知君亦悼亡。忧时心耿耿，学道鬓苍苍。老衲同三昧，稚儿守一床。所惭不共隐，魂魄滞他方。
河间逢北去人寄书口号
作者：袁宏道
朝代：明

为报东征使，行行路若干。长途虽厌倦，弱体幸平安。逆旅春无况，离亭梦亦寒。愁心挥不断，日暮几千端。
河阳
作者：袁宏道
朝代：明

潘郎种花如种麻，百里霜锄耘锦霞。扫香少女红没丫，东渠西沚浮落花。潘郎去后委泥沙，春风如旅归无家。道傍瘿树怒槎牙，明星木者时老鸦，鸟鬟三尺衩裆斜。
泊西洞庭
作者：袁宏道
朝代：明

白浪浸天冷，青山引黛长。朝童迷水怪，夜女出江黄。种橘皆成市，凿山半作堂。路疑烦指点，洞口觅渔郎。
法华庵同诸开士限韵
作者：袁宏道
朝代：明

送云归老岫，荷蓧量幽潭。古榻连池损，痴禅著谜参。閒胶踏石屐，小立探春骖。竹路编龙子，花时过长男。草侵红版谷，蕉短绿天庵。角焰抽寒穗，垆丝吐睡蚕。农人占九九，童子契三三。溪鸟藏深滟，涧毛露浅鬖。疏经通老衲，书额过精蓝。欲访东林去，陶家借竹蓝。
法华庵看月江老衲移柏树
作者：袁宏道
朝代：明

竹皮屋子槿条篱，繁蕊浓花最不宜。乞得赵州柏树子，当窗乱插两三枝。一番霜雪一番姿，铁干铜肤自小时。和叶和梢才尺五，几年长出杜陵诗。自掺禅拐画庭莎，宽处须容一笠过。试较沙弥长几许，眉尖上下不争多。閒将柏叶搅胡茶，供养方情老作家。不似破头山道者，贪他传代古袈裟。眉如霜叶骨如峦，破衲何曾畏早寒。夜坐连云春带雨，如今真作画图看。
法华庵看月江老衲移柏树·其一
作者：袁宏道
朝代：明

竹皮屋子槿条篱，繁蕊浓花最不宜。乞得赵州柏树子，当窗乱插两三枝。
法华庵看月江老衲移柏树·其三
作者：袁宏道
朝代：明

自掺禅拐画庭莎，宽处须容一笠过。试较沙弥长几许，眉尖上下不争多。
法华庵看月江老衲移柏树·其二
作者：袁宏道
朝代：明

一番霜雪一番姿，铁干铜肤自小时。和叶和梢才尺五，几年长出杜陵诗。
法华庵看月江老衲移柏树·其五
作者：袁宏道
朝代：明

眉如霜叶骨如峦，破衲何曾畏早寒。夜坐连云春带雨，如今真作画图看。
法华庵看月江老衲移柏树·其四
作者：袁宏道
朝代：明

閒将柏叶搅胡茶，供养方情老作家。不似破头山道者，贪他传代古袈裟。
法华庵雨中诸公以诗相角限得六韵
作者：袁宏道
朝代：明

苦发寒垆窍，閒书折股钗。琢云裁月遍，俪白粲红皆。笔误翻缸落，金清入梵谐。分阄时一赛，驱闷几回徘。古砚文全蚀，废铛耳半埋。毗耶多口老，閒引散花娃。
泛溪
作者：袁宏道
朝代：明

小筏平如舫，文纱蔽赤栏。只贪下水易，谁识上滩难。蕨粉和为馔，石班鲙作盘。梅天多骤雨，重来晚亦寒。
泛舟便河
作者：袁宏道
朝代：明

一棹碧苍茫，蕉衫碎影凉。风音和鸟语，水色与天光。岸老蒲根出，沙平荻笋香。蹄轮何滚滚，对面即沧浪。禅板佐尊罍，青溪曲曲回。鱼閒知浪静，鸟喜觉风来。漠漠新云树，荒荒旧沼台。一番见高冢，一度使眉开。
泛舟便河·其一
作者：袁宏道
朝代：明

一棹碧苍茫，蕉衫碎影凉。风音和鸟语，水色与天光。岸老蒲根出，沙平荻笋香。蹄轮何滚滚，对面即沧浪。
泛舟便河·其二
作者：袁宏道
朝代：明

禅板佐尊罍，青溪曲曲回。鱼閒知浪静，鸟喜觉风来。漠漠新云树，荒荒旧沼台。一番见高冢，一度使眉开。
泾阳驿见王子声壁间韵怆然有述
作者：袁宏道
朝代：明

只合临漳死，曹家鬼好文。枫根犹有绣，夜壑岂无春。研乞铜台瓦，姻求洛浦甄。歌遗涂粉客，衣逐卖香人。客鬼轻残蜕，骚宫重楚魂。死生旦昼理，夜乐胜朝颦。
洋溪湖嘲沈青平
作者：袁宏道
朝代：明

家湖头，客湖尾，深盎浅瓮量鱼子。大妇得白鲢，小妇得赤鲤。天乾富马涝富鲊，鰸儿牧豕荻根下。湖头船，湖尾屋，丈人把叉婿收目。朝餔乾鳖裙，暮脍鲜鲫丝，螺头蚌子送妇归。
洋溪湖嘲沈青平·其一
作者：袁宏道
朝代：明

家湖头，客湖尾，深盎浅瓮量鱼子。大妇得白鲢，小妇得赤鲤。天乾富马涝富鲊，鰸儿牧豕荻根下。
济宁守邀饮南池
作者：袁宏道
朝代：明

踏影入春丛，碑荒榻半空。树分菱藻月，滩响鹭鸶风。落絮粘行牍，残觥谑小童。夜深铃卒语，窗外一枝红。
济宁舟中
作者：袁宏道
朝代：明

河口三十仞，悬水如横嶂。一夜粮船风，送我至南旺。离家日几何，倏忽易弦望。水邮无定程，一闸隔天上。百里飞黄沙，乾风裂绵纩。蚤与人争席，泥波充五脏。三十何所成，劳劳密虚望。如彼上水船，进尺而失两。
浣溪庄落成同社中诸友赋
作者：袁宏道
朝代：明

一湾澄碧一丝缗，洗却平泉草木尘。溪上唱歌随孺子，楼头作客尽仙人。鵁鶄带月移西瀼，蛱蝶分花过北邻。白石青山从此始，不将簪带恼居民。溪光桃燄煖纷纷，渐远喧嚣渐不闻。阶下每流无械水，窗间时有不归云。糟坛屡建三章约，花社新颁凡锡文。一曲垂杨十里板，醉中偏倚石榴裙。
浣溪庄落成同社中诸友赋·其一
作者：袁宏道
朝代：明

一湾澄碧一丝缗，洗却平泉草木尘。溪上唱歌随孺子，楼头作客尽仙人。鵁鶄带月移西瀼，蛱蝶分花过北邻。白石青山从此始，不将簪带恼居民。
浣溪庄落成同社中诸友赋·其二
作者：袁宏道
朝代：明

溪光桃燄煖纷纷，渐远喧嚣渐不闻。阶下每流无械水，窗间时有不归云。糟坛屡建三章约，花社新颁凡锡文。一曲垂杨十里板，醉中偏倚石榴裙。
浣溪庄落成同社中诸友赋余友黄鹄生与所䁥相去二舍为置符以召各藏其半题曰花信风社中雅其事作诗咏之·其一
作者：袁宏道
朝代：明
体裁：七言律诗

割得铜符与小蛮，一回和著一开颜。香封字字花题驿，锦骑程程月作关。云里快呼王母使，雪中愁上藁砧山。刘郎谩恨仙途远，流水桃源咫尺间。
浩歌登天目峰顶
作者：袁宏道
朝代：明

一笑廓天笼，邈矣何空旷。千山如藻萍，点点白波上。世界无安置，虚空有等量。茫茫戋虱人，妍丑分何状。丘翟语曰知，舜会禅为让。裈中闲是非，瓮里狂波浪。十年学贡高，一朝色沮丧。
浪歌
作者：袁宏道
朝代：明

朝入朱门大道，暮游绿水桥边。歌楼少醉十日，舞女一破千钱。鹦鹉睡残欲语，花骢蹄健无鞭。愿为巫峰一夜，不愿缑岭千年。
浴佛日刘元定邀诸公偕游高梁桥得为字
作者：袁宏道
朝代：明

节是祗园会，欢同曲水池。妖童歌串乱，天女鬟华随。是树皆停盖，无波不泛卮。鱼龙与角抵，乐事看君为。万队千骑出，燕游第一时。繁华虽有态，烟水未曾知。西去层层岫，东来面面池。胸中好丘壑，借与主人为。
浴佛日刘元定邀诸公偕游高梁桥得为字·其一
作者：袁宏道
朝代：明

节是祗园会，欢同曲水池。妖童歌串乱，天女鬟华随。是树皆停盖，无波不泛卮。鱼龙与角抵，乐事看君为。
浴佛日刘元定邀诸公偕游高梁桥得为字·其二
作者：袁宏道
朝代：明

万队千骑出，燕游第一时。繁华虽有态，烟水未曾知。西去层层岫，东来面面池。胸中好丘壑，借与主人为。
淮安舟中
作者：袁宏道
朝代：明

别思抽如绪，酲酲也不休。触篷风自语，砑橹浪相揉。野钓空舟侧，荒窑古渡头。微官真可笑，谚语拾姜猴。兀兀叹淫滞，西风两日馀。近床铺纸叶，研彩类方书。触目无非网，登盘只是鱼。荒村经水后，十屋九家虚。空郊不可行，积砾与蒿平。菌耳悬枯木，烧痕入古城。按图知旧垒，认柳识邮程。一望淮阴墓，今人百感生。河堤千里道，柳缕万条肠。客是粘愁蒂，禅为治苦方。乡思鱼子饭，酒梦蛤蜊汤。渐觉读书懒，游蛛网笔床。
淮安舟中·其一
作者：袁宏道
朝代：明

别思抽如绪，酲酲也不休。触篷风自语，砑橹浪相揉。野钓空舟侧，荒窑古渡头。微官真可笑，谚语拾姜猴。
淮安舟中·其三
作者：袁宏道
朝代：明

空郊不可行，积砾与蒿平。菌耳悬枯木，烧痕入古城。按图知旧垒，认柳识邮程。一望淮阴墓，今人百感生。
淮安舟中·其二
作者：袁宏道
朝代：明

兀兀叹淫滞，西风两日馀。近床铺纸叶，研彩类方书。触目无非网，登盘只是鱼。荒村经水后，十屋九家虚。
淮安舟中·其四
作者：袁宏道
朝代：明

河堤千里道，柳缕万条肠。客是粘愁蒂，禅为治苦方。乡思鱼子饭，酒梦蛤蜊汤。渐觉读书懒，游蛛网笔床。
淮阴侯祠
作者：袁宏道
朝代：明

秋郊兔尽韩卢窘，三尺青蛇捲锋颖。到手山河掷与人，却向雌鸡纳腰领。英雄桎足归罗网，辩士舌端空来往。本将衣饭畜王孙，未许肝肠敌亭长。一局残棋了项秦，五湖西子白纶巾。贪他一颗真王印，卖却淮阴跨下人。
清明
作者：袁宏道
朝代：明

弱女紫丝筐，藤花刺路傍。柳繁风絮乱，波浅水茅香。老学耕田法，贫添省事方。头茶与鲜笋，刻日待新尝。
渐渐诗戏题壁上
作者：袁宏道
朝代：明

明月渐渐高，青山渐渐卑。花枝渐渐红，春色渐渐亏。禄食渐渐多，牙齿渐渐稀。姬妾渐渐广，颜色渐渐衰。贱当壮盛日，欢非少年时。功德黑暗女，一步不相离。天地犹缺陷，人世总参差。何方寻至乐，稽首问仙师。
渑池和黄平倩壁间诗
作者：袁宏道
朝代：明

落日疏林涧水，秋风匹马咸秦。南北陵收过雨，东西崤起飞尘。龙锁幽崖翠乳，雷绕古树苍鳞。穴处巢居谁氏，断辕折轸何人。四顾陂陀无地，一螺乡井有君。百一崤函天险，五千道德灵文。驿路屏遮障掩，溪田错绣罗纹。思触枕边流水，梦牵峤外孤云。
渑池和黄平倩壁间诗·其一
作者：袁宏道
朝代：明

落日疏林涧水，秋风匹马咸秦。南北陵收过雨，东西崤起飞尘。龙锁幽崖翠乳，雷绕古树苍鳞。穴处巢居谁氏，断辕折轸何人。
渑池和黄平倩壁间诗·其二
作者：袁宏道
朝代：明

四顾陂陀无地，一螺乡井有君。百一崤函天险，五千道德灵文。驿路屏遮障掩，溪田错绣罗纹。思触枕边流水，梦牵峤外孤云。
渡太湖
作者：袁宏道
朝代：明

野树澄秋气，孤蓬罥晚晖。渔舟悬网出，溪叟载盐？。山叠鹦哥翠，浪驱白鸟飞。暮来风转急，吹水溅行衣。
渡太湖
作者：袁宏道
朝代：明
体裁：五言律诗

野树澄秋气，孤蓬罥晚晖。渔舟悬网出，溪叟载盐�。山叠鹦哥翠，浪驱白鸟飞。暮来风转急，吹水溅行衣。
游仙诗为胡仲鱼作
作者：袁宏道
朝代：明

愿作人间丁令威，千年华表一来归。天门戏博输龙去，石室烧丹试犬飞。洞里松花充晓饭，箧中云叶作寒衣。鄣山若更逢潘子，为问桃源是也非。
游佛手岩至竹林寺
作者：袁宏道
朝代：明

以手摩苍霞，终古搏秋碧。掬取九江流，浇空洗云魄。茫茫竹林人，斑花生古额。坐断沧海烟，日月如穷客。引领见长眉，及至化苔石。一往号菁林，髭须如云白。
游天门关
作者：袁宏道
朝代：明

发足自髻石，湾还可四里。一步一惊魂，路荒不容趾。粘壁行刀脊，下视深无底。狂锷搆虚空，痴石缀瘢？。其沙生以坟，其骨污而泚。其草油以丝，其树糟而圯。忽然硗确岩，忽然崩腾水。忽而没九天，忽而九渊起。健夫引长绳，半日一移趾。四肢互相用，臂行足以视。或如鸭折身，或如丁旋尾。或如鷇出壳，或如蟹引跪。又如研古绘，虫蠹蚀丝理。又如读殷盘，聱轧饤奥诡。当其快心意，虚空跃绳妓。少焉筋力疲，蚊虻撼犀兕。须发生烟岚，肌肤碎荆杞。百苦到天门，相对惟口哆。双壁削青铜，飞鸟不能止。一匣衔古光，方空如水洗。阴阳工刻轹，霜雪恣摩砥。万古贮云霞，石纹绣青紫。鉃桐蛇腹段，古钮蛴螬蠡。诘曲史籀画，斑驳朱砂蕊。僧言三十年，兹石未沾履。往时戚将军，架空一游此。长老传白猿，今来猿亦死。是时七月初，寒肌如粟子。引指人人危，回身面而鬼。归来问僮仆，髭须白馀几。破网取珊瑚，判命竞奇傀。